qundao/data-zh-poetry huggingface dataset:
拟魏太子邺中集诗八首·魏太子
作者：谢灵运
朝代：南北朝

百川赴巨海，众星环北辰。照灼烂霄汉，遥裔起长津。天地中横溃，家王拯生民。区宇既涤荡，群英必来臻。忝此钦贤性，由来常怀仁。况值众君子，倾心隆日新。论物靡浮说，析理实敷陈。罗缕岂阙辞，窈窕究天人。澄觞满金罍，连榻设华茵。急弦动飞听，清歌拂梁尘。莫言相遇易，此欢信可珍。家本秦川。贵公子孙。遭乱流寓。自伤情多。幽厉昔崩乱。桓灵今板荡。伊洛既燎烟。函崤没无象。整装辞秦川。秣马赴楚壤。沮漳自可美。客心非外奖。常叹诗人言。式微何由往。上宰奉皇灵。侯伯咸宗长。云骑乱汉南。宛郢皆扫荡。排雾属盛明。披云对清朗。庆泰欲重叠。公子特先赏。不谓息肩愿。一旦值明两。并载游邺京。方舟泛河广。绸缪清燕娱。寂寥梁栋响。既作长夜饮。岂顾乘日养。皇汉逢迍邅，天下遭氛慝。董氏沦关西，袁家拥河北。单民易周章，窘身就羁勒。岂意事乖己，永怀恋故国。相公实勤王，信能定蝥贼。复睹东都辉，重见汉朝则。馀生幸已多，矧乃值明德。爱客不告疲，饮燕遗景刻。夜听极星阑，朝游穷曛黑。哀哇动梁埃，急觞荡幽默。且尽一日娱，莫知古来惑。伊昔家临淄，提携弄齐瑟。置酒饮胶东，淹留憩高密。此欢谓可终，外物始难毕。摇荡箕濮情，穷年迫忧栗。末途幸休明，栖集建薄质。已免负薪苦，仍游椒兰室。清论事究万，美话信非一。行觞奏悲歌，永夜系白日。华屋非蓬居，时髦岂余匹。中饮顾昔心，怅焉若有失。贫居晏里闬，少小长东平。河兖当冲要，沦飘薄许京。广川无逆流，招纳厕群英。北渡黎阳津，南登宛郢城。既览古今事，颇识治乱情。欢友相解达，敷奏究平生。矧荷明哲顾，知深觉命轻。朝游牛羊下，暮坐括揭鸣。终岁非一日，传卮弄新声。辰事既难谐，欢愿如今并。唯羡肃肃翰，缤纷戾高冥。嗷嗷云中雁，举翮自委羽。求凉弱水湄，违寒长沙渚。顾我梁川时，缓步集颍许。一旦逢世难，沦薄恒羁旅。天下昔未定，托身早得所。官渡厕一卒，乌林预艰阻。晚节值众贤，会同庇天宇。列坐荫华榱，金樽盈清醑。始奏延露曲，继以阑夕语。调笑辄酬答，嘲谑无惭沮。倾躯无遗虑，在心良已叙。河洲多沙尘，风悲黄云起。金羁相驰逐，联翩何穷已。庆云惠优渥，微薄攀多士。念昔渤海时，南皮戏清沚。今复河曲游，鸣葭泛兰汜。躧步陵丹梯，并坐侍君子。妍谈既愉心，哀弄信睦耳。倾酤系芳醑，酌言岂终始。自从食蓱来，唯见今日美。朝游登凤阁，日暮集华沼。倾柯引弱枝，攀条摘蕙草。徙倚穷骋望，目极尽所讨。西顾太行山，北眺邯郸道。平衢修且直，白杨信袅袅。副君命饮宴，欢娱写怀抱。良游匪昼夜，岂云晚与早。众宾悉精妙，清辞洒兰藻。哀音下回鹄，馀哇彻清昊。中山不知醉，饮德方觉饱。愿以黄发期，养生念将老。
拟魏太子邺中集诗刘桢
作者：谢灵运
朝代：南北朝

卓荦偏人，而文最有气，所得颇经奇。贫居晏里闬，少小长东平。河兖当冲要，沦飘薄许京。广川无逆流，招纳厕羣英。北渡黎阳津，南登纪郢城。既览古今事，颇识治乱情。欢友相解达，敷奏究平生。矧荷明哲顾，知深觉命轻。朝游牛羊下，暮坐括揭鸣。终岁非一日，传巵弄新声。辰事既难谐，欢愿如今并。唯羡肃肃翰，缤纷戾高冥。
拟魏太子邺中集诗平原侯植
作者：谢灵运
朝代：南北朝

公子不及世事，但美遨游，然颇有忧生之嗟。朝游登凤阁，日暮集华沼。倾柯引弱枝，攀条摘蕙草。徙倚穷骋望，目极尽所讨。西顾太行山，北眺邯郸道。平衢修且直，白杨信褭褭。副君命饮宴，欢娱写怀抱。良游匪昼夜，岂云晚与早。众宾悉精妙，清辞洒兰藻。哀音下回鹄，余哇彻清昊。中山不知醉，饮德方觉饱。愿以黄发期，养生念将老。
拟魏太子邺中集诗应玚
作者：谢灵运
朝代：南北朝

汝颍之士，流离世故，颇有飘薄之叹。嗷嗷云中鴈，举翮自委羽。求凉弱水湄，违寒长沙渚。顾我梁川时，缓步集颍许。一旦逢世难，沦薄恒羁旅。天下昔未定，托身早得所。官度厕一卒，乌林预艰阻。晚节值众贤，会同庇天宇。列坐荫华榱，金樽盈清醑。始奏延露曲，继以阑夕语。调笑辄酬答，嘲谑无惭沮。倾躯无遗虑，在心良已叙。
拟魏太子邺中集诗徐干
作者：谢灵运
朝代：南北朝

少无宦情，有箕颍之心事，故仕世多素辞。伊昔家临淄，提携弄齐瑟。置酒饮胶东，淹留憩高密。此欢谓可终，外物始难毕。摇荡箕濮情，穷年迫忧栗。末涂幸休明，栖集建薄质。已免负薪苦，仍游椒兰室。清论事究万，美话信非一。行觞奏悲歌，永夜系白日。华屋非蓬居，时髦岂余匹？中饮顾昔心，怅焉若有失。
拟魏太子邺中集诗王粲
作者：谢灵运
朝代：南北朝

家本秦川，贵公子孙，遭乱流寓，自伤情多。幽厉昔崩乱，桓灵今板荡。伊洛既燎烟，函崤没无像。整装辞秦川，秣马赴楚壤。沮漳自可美，客心非外奖。常叹诗人言，式微何由往。上宰奉皇灵，侯伯咸宗长。云骑乱汉南，纪郢皆扫荡。排雾属盛明，披云对清朗。庆泰欲重叠，公子特先赏。不谓息肩愿，一旦值明两。并载游邺京，方舟泛河广。绸缪清燕娱，寂寥梁栋响。既作长夜饮，岂顾乘日养！
拟魏太子邺中集诗阮瑀
作者：谢灵运
朝代：南北朝

管书记之任，有优渥之言。河洲多沙尘，风悲黄云起。金羁相驰逐，联翩何穷已。庆云惠优渥，微薄攀多士。念昔渤海时，南皮戏清沚。今复河曲游，鸣葭泛兰汜。躧步陵丹梯，并坐侍君子。妍谈既愉心，哀弄信睦耳。倾酤系芳醑，酌言岂终始。自从食蓱来，唯见今日美。
拟魏太子邺中集诗陈琳
作者：谢灵运
朝代：南北朝

袁本初书记之士，故述丧乱事多。皇汉逢屯邅，天下遭氛慝。董氏沦关西，袁家拥河北。单民易周章，窘身就羁勒。岂意事乖己，永怀恋故国。相公实勤王，信能定蝥贼。复覩东都辉，重见汉朝则。余生幸已多，矧乃值明德。爱客不告疲，饮燕遗景刻。夜听极星阑，朝游穷曛黑。哀哇动梁埃，急觞荡幽默。且尽一日娱，莫知古来惑。
拟魏太子邺中集诗魏太子
作者：谢灵运
朝代：南北朝

小序建安末，余时在邺宫，朝游夕燕，究欢愉之极。天下良辰美景，赏心乐事，四者难并。今昆弟友朋，二三诸彦，共尽之矣。古来此娱，书籍未见，何者？楚襄王时有宋玉、唐景，梁孝王时有邹、枚、严、马，游者美矣，而其主不文；汉武帝徐乐诸才，备应对之能，而雄猜多忌，岂获晤言之适？不诬方将，庶必贤于今日尔。岁月如流，零落将尽，撰文怀人，感往增怆。其辞曰：百川赴巨海，众星环北辰。照灼烂霄汉，遥裔起长津。天地中横溃，家王拯生民。区宇既涤荡，羣英必来臻。忝此钦贤性，由来常怀仁。况值众君子，倾心隆日新。论物靡浮说，析理实敷陈。罗缕岂阙辞？窈窕究天人。澄觞满金罍，连榻设华茵。急弦动飞听，清歌拂梁尘。何言相遇易，此欢信可珍。
斋中读书诗
作者：谢灵运
朝代：南北朝

昔余游京华。未尝废丘壑。矧乃归山川。心迹双寂寞。虚馆绝诤讼。空庭来鸟雀。卧疾丰暇豫。翰墨时间作。怀抱观古今。寝食展戏谑。既笑沮溺苦。又哂子云阁。执戟亦以疲。耕稼岂云乐。万事难并欢。达生幸可托。
斋中读书诗
作者：谢灵运
朝代：南北朝
体裁：诗

昔余游京华，未尝废丘壑。矧乃归山川，心迹双寂寞。虚馆绝诤讼，空庭来鸟雀。卧疾丰暇豫，翰墨时间作。怀抱观古今，寝食展戏谑。既笑沮溺苦，又哂子云阁。执戟亦以疲，耕稼岂云乐。万事难并欢，达生幸可托。
日出东南隅行
作者：谢灵运
朝代：南北朝

柏梁冠南山。桂宫耀北泉。晨风拂幨幌。朝日照闺轩。美人卧屏席。怀兰秀瑶璠。皎洁秋松气。淑德春景暄。
日出东南隅行
作者：谢灵运
朝代：南北朝

柏梁冠南山，桂宫耀北泉。晨风拂幨幌，朝日照闺轩。美人卧屏席，怀兰秀瑶璠。皎洁秋松气，淑德春景暄。
晚出西射堂诗
作者：谢灵运
朝代：南北朝

步出西城门。遥望城西岑。连鄣叠巘崿。青翠杳深沉。晓霜枫叶丹。夕曛岚气阴。节往戚不浅。感来念已深。羁雌恋旧侣。迷鸟怀故林。含情尚劳爱。如何离赏心。抚镜华缁鬓。揽带缓促衿。安排徒空言。幽独赖鸣琴。
晚出西射堂诗
作者：谢灵运
朝代：南北朝
体裁：诗

步出西城门，遥望城西岑。连鄣叠巘崿，青翠杳深沉。晓霜枫叶丹，夕曛岚气阴。节往戚不浅，感来念已深。羁雌恋旧侣，迷鸟怀故林。含情尚劳爱，如何离赏心。抚镜华缁鬓，揽带缓促衿。安排徒空言，幽独赖鸣琴。
永初三年七月十六日之郡初发都诗
作者：谢灵运
朝代：南北朝

述职期阑暑。理棹变金素。秋岸澄夕阴。火旻团朝露。辛苦谁为情。游子值颓暮。爱似庄念昔。久敬曾存故。如何怀土心。持此谢远度。李牧愧长袖。郄克惭躧步。良时不见遗。丑状不成恶。曰余亦支离。依方早有慕。生幸休明世。亲蒙英达顾。空班赵氏璧。徒乖魏王瓠。从来渐二纪。始得傍归路。将穷山海迹。永绝赏心悟。
永初三年七月十六日之郡初发都诗
作者：谢灵运
朝代：南北朝

述职期阑暑，理棹变金素。秋岸澄夕阴，火旻团朝露。辛苦谁为情，游子值颓暮。爱似庄念昔，久敬曾存故。如何怀土心，持此谢远度。李牧愧长袖，郤克惭躧步。良时不见遗，丑状不成恶。曰余亦支离，依方早有慕。生幸休明世，亲蒙英达顾。空班赵氏璧，徒乖魏王瓠。从来渐二纪，始得傍归路。将穷山海迹，永绝赏心悟。
泰山吟
作者：谢灵运
朝代：南北朝

岱宗秀维岳。崔崒刺云天。岝崿既崄巘。触石辄芊绵登封瘗崇坛。降禅藏肃然。石闾何晻蔼。明堂秘灵篇。
泰山吟
作者：谢灵运
朝代：南北朝

岱宗秀维岳，崔崒刺云天。岝崿既崄巇，触石辄芊绵。登封瘗崇坛，降禅藏肃然。石闾何晻蔼，明堂秘灵篇。
游南亭
作者：谢灵运
朝代：南北朝

时竟夕澄霁，云归日西驰。密林含余清，远峰隐半规。久痗昏垫苦，旅馆眺郊歧。泽兰渐被径，芙蓉始发迟。未厌青春好，已睹朱明移。戚戚感物叹，星星白发垂。乐饵情所止，衰疾忽在斯。逝将候秋水，息景堰旧崖。我志谁与亮？赏心惟良知。
游南亭诗
作者：谢灵运
朝代：南北朝
体裁：诗

时竟夕澄霁，云归日西驰。
密林含余清，远峰隐半规。
久痗昏垫苦，旅馆眺郊歧。
泽兰渐被径，芙蓉始发池。
未厌青春好，已睹朱明移。
戚戚感物叹，星星白发垂。
药饵情所止，衰疾忽在斯。
逝将候秋水，息景偃旧崖。
我志谁与亮，赏心惟良知。
游南亭诗
作者：谢灵运
朝代：南北朝

时竟夕澄霁，云归日西驰。密林含馀清，远峰隐半规。久痗昏垫苦，旅馆眺郊歧。泽兰渐被径，芙蓉始发池。未厌青春好，已观朱明移。戚戚感物叹，星星白发垂。药饵情所止，衰疾忽在斯。逝将候秋水，息景偃旧崖。我志谁与亮，赏心惟良知。
游岭门山诗
作者：谢灵运
朝代：南北朝

西京谁修政。龚汲称良吏。君子岂定所。清尘虑不嗣。早莅建德乡。民怀虞芮意。海岸常寥寥。空馆盈清思。协以上冬月。晨游肆所喜。千圻邈不同。万岭状皆异。威摧三山峭。瀄汨两江驶。渔舟岂安流。樵拾谢西芘。人生谁云乐。贵不屈所志。
游岭门山诗
作者：谢灵运
朝代：南北朝

西京谁修政，龚汲称良吏。君子岂定所，清尘虑不嗣。早莅建德乡，民怀虞芮意。海岸常寥寥，空馆盈清思。协以上冬月，晨游肆所喜。千圻邈不同，万岭状皆异。威摧三山峭，瀄汨两江驶。渔舟岂安流，樵拾谢西芘。人生谁云乐，贵不屈所志。
游岭门山诗
作者：谢灵运
朝代：南北朝
体裁：诗

西京谁修政？龚汲称良吏。
君子岂定所，清尘虑不嗣。
早莅建德乡，民怀虞芮意。
海岸常寥寥，空馆盈清思。
协以上冬月，晨游肆所喜。
千圻邈不同，万岭状皆异。
威摧三山峭，瀄汩两江驶。
渔舟岂安流，樵拾谢西芘。
人生谁云乐？贵不屈所志。
游赤石进帆海诗
作者：谢灵运
朝代：南北朝

首夏犹清和。芳草亦未歇。水宿淹晨暮。阴霞屡兴没。周览倦瀛壖。况乃陵穷发。川后时安流。天吴静不发。扬帆采石华。挂席拾海月。溟涨无端倪。虚舟有超越。仲连轻齐组。子牟眷魏阙。矜名道不足。适己物可忽。请附任公言。终然谢天伐。
游赤石进帆海诗
作者：谢灵运
朝代：南北朝
体裁：诗

首夏犹清和，芳草亦未歇。水宿淹晨暮，阴霞屡兴没。周览倦瀛壖，况乃陵穷发。川后时安流，天吴静不发。扬帆采石华，挂席拾海月。溟涨无端倪，虚舟有超越。仲连轻齐组，子牟眷魏阙。矜名道不足，适己物可忽。请附任公言，终然谢天伐。
燕歌行
作者：谢灵运
朝代：南北朝

孟冬初寒节气成。悲风入闺霜依庭。秋蝉噪柳燕辞楹。念君行役怨边城。君何崎岖久徂征。岂无膏沐感鹳鸣。对君不乐泪沾缨。辟窗开幌弄秦筝。调弦促柱多哀声。遥夜明月鉴帷屏。谁知河汉浅且清。展转思服悲明星。
王子晋
作者：谢灵运
朝代：南北朝
体裁：古风

淑质非不丽，难以之百年。储宫非不贵，岂若登云天。王子爱清净，区中实嚣諠。冀见浮丘公，与尔共缤翻。
田南树园激流植援
作者：谢灵运
朝代：南北朝

樵隐俱在山，由来事不同。不同非一事，养痾亦园中。中园屏氛杂，清旷招远风。卜室倚北阜，启扉面南江。激涧代汲井，插槿当列墉。羣木既罗户，众山亦对牕。靡迤趋下田，迢递瞰高峯。寡欲不期劳，即事罕人功。唯开蒋生径，永怀求羊踪。赏心不可忘，妙善冀能同。
田南树园激流植楥诗
作者：谢灵运
朝代：南北朝

樵隐俱在山，由来事不同。不同非一事，养痾亦园中。中园屏氛杂，清旷招远风。卜室倚北阜，启扉面南江。激涧代汲井，插槿当列墉。群木既罗户，众山亦当窗。靡迤趋下田，迢递瞰高峰。寡欲不期劳，即事罕人功。唯开蒋生径，永怀求羊踪。赏心不可忘，妙善冀能同。
登上戍石鼓山诗
作者：谢灵运
朝代：南北朝

旅人心长久。忧忧自相接。故乡路遥远。川陆不可涉。汩汩莫与娱。发春托登蹑。欢愿既无并。戚虑庶有协。极目睐左阔。回顾眺右狭。日末涧增波。云生岭逾叠。白芷竞新苕。绿苹齐初叶。摘芳芳靡谖。愉乐乐不爕。佳期缅无像。骋望谁云惬。
登上戍石鼓山诗
作者：谢灵运
朝代：南北朝

旅人心长久，忧忧自相接。故乡路遥远，川陆不可涉。汩汩莫与娱，发春托登蹑。欢愿既无并，戚虑庶有协。极目睐左阔，回顾眺右狭。日末涧增波，云生岭逾叠。白芷竞新苕，绿苹齐初叶。摘芳芳靡谖，愉乐乐不燮。佳期缅无像，骋望谁云惬。
登上戍石鼓山诗
作者：谢灵运
朝代：南北朝
体裁：诗

旅人心长久，忧忧自相接。
故乡路遥远，川陆不可涉。
汩汩莫与娱，发春托登蹑。
欢愿既无并，戚虑庶有协。
极目睐左阔，回顾眺右狭。
日没涧增波，云生岭逾叠。
白芷竞新苕，绿蘋齐初叶。
摘芳芳靡谖，愉乐乐不燮。
佳期缅无像，骋望谁云惬。
登临海峤初发强中作与从弟惠连见羊何共和之
作者：谢灵运
朝代：南北朝

杪秋寻远山，山远行不近。与子别山阿，含酸赴修轸。中流袂就判，欲去情不忍。顾望脰未悁，汀曲舟已隐。隐汀绝望舟，骛棹逐惊流。欲抑一生欢，并奔千里游。日落当栖薄，系缆临江楼。岂惟夕情敛，忆尔共淹留。淹留昔时欢，复增今日叹。兹情已分虑，况乃协悲端。秋泉鸣北涧，哀猿响南峦。戚戚新别心，凄凄久念攒！攒念攻别心，旦发清溪阴。暝投剡中宿，明登天姥岑。高高入云霓，还期那可寻？傥遇浮丘公，长绝子徽音。
登临海峤初发彊中作与从弟惠连可见羊何共和之
作者：谢灵运
朝代：南北朝
体裁：诗

杪秋寻远山，山远行不近。
与子别山阿，含酸赴修畛。
中流袂就判，欲去情不忍。
顾望脰未悁，汀曲舟已隐。
隐汀绝望舟，骛棹逐惊流。
欲抑一生欢，并奔千里游。
日落当栖薄，系缆临江楼。
岂惟夕情敛，忆尔共淹留。
淹留昔时欢，复增今日叹。
兹情已分虑，况乃协悲端。
秋泉鸣北涧，哀猿响南峦。
戚戚新别心，凄凄久念攒。
攒念攻别心，旦发清溪阴。
暝投剡中宿，明登天姥岑。
高高入云霓，还期那可寻。
傥遇浮丘公，长绝子徽音。
登临海峤初发彊中作与从弟惠连可见羊何共和之诗
作者：谢灵运
朝代：南北朝

杪秋寻远山，山远行不近。与子别山阿，含酸赴修轸。中流袂就判，欲去情不忍。顾望脰未悁，汀曲舟已隐。隐汀绝望舟，骛棹逐惊流。欲抑一生欢，并奔千里游。日落当栖薄，系缆临江楼。岂惟夕情敛，忆尔共淹留。淹留昔时欢，复增今日叹。兹情已分虑，况乃协悲端。秋泉鸣北涧，哀猿响南峦。戚戚新别心，凄凄久念攒。攒念攻别心，旦发清溪阴。暝投剡中宿，明登天姥岑。高高入云霓，还期那可寻。傥遇浮丘公，长绝子徽音。
登临海峤初发彊中作与从弟惠连可见羊何共和之诗·其一
作者：谢灵运
朝代：南北朝

杪秋寻远山，山远行不近。与子别山阿，含酸赴修轸。中流袂就判，欲去情不忍。顾望脰未悁，汀曲舟已隐。
登临海峤初发疆中作与从弟惠连可见羊何共和之诗·其三
作者：谢灵运
朝代：南北朝

淹留昔时欢，复增今日叹。兹情已分虑，况乃协悲端。秋泉鸣北涧，哀猿响南峦。戚戚新别心，凄凄久念攒。
登临海峤初发疆中作与从弟惠连可见羊何共和之诗·其二
作者：谢灵运
朝代：南北朝

隐汀绝望舟，骛棹逐惊流。欲抑一生欢，并奔千里游。日落当栖薄，系缆临江楼。岂惟夕情敛，忆尔共淹留。
登临海峤初发疆中作与从弟惠连可见羊何共和之诗·其四
作者：谢灵运
朝代：南北朝

攒念攻别心，旦发清溪阴。暝投剡中宿，明登天姥岑。高高入云霓，还期那可寻。傥遇浮丘公，长绝子徽音。
登孤山诗
作者：谢灵运
朝代：南北朝

迥旷沙道开，威纡山径折。波□青密林，□映丹穴壁。
登庐山绝顶望诸峤诗
作者：谢灵运
朝代：南北朝

山行非前期，弥远不能辍。但欲淹昏旦，遂复经盈缺。扪壁窥龙池，攀枝瞰乳穴。积峡忽复启，平途俄已闭。峦陇有合沓，往来无踪辙。昼夜蔽日月，冬夏共霜雪。
登永嘉绿嶂山诗
作者：谢灵运
朝代：南北朝
体裁：诗

裹粮杖轻策，怀迟上幽室。行源径转远，距陆情未毕。澹潋结寒姿，团栾润霜质。涧委水屡迷，林迥岩逾密。眷西谓初月，顾东疑落日。践夕奄昏曙，蔽翳皆周悉。蛊上贵不事，履二美贞吉。幽人常坦步，高尚邈难匹。颐阿竟何端，寂寂寄抱一。恬如既已交，缮性自此出。
登江中孤屿
作者：谢灵运
朝代：南北朝

江南倦历览，江北旷周旋。怀新道转迥，寻异景不延。乱流趋正绝，孤屿媚中川。云日相晖映，空水共澄鲜。表灵物莫赏，蕴真谁为传。想象昆山姿，缅邈区中缘。始信安期术，得尽养生年。
登江中孤屿
作者：谢灵运
朝代：南北朝
体裁：诗

江南倦历览，江北旷周旋。
怀新道转迥，寻异景不延。
乱流趋正绝，孤屿媚中川。
云日相辉映，空水共澄鲜。
表灵物莫赏，蕴真谁为传。
想像昆山姿，缅邈区中缘。
始信安期术，得尽养生年。
登江中孤屿诗
作者：谢灵运
朝代：南北朝

江南倦历览，江北旷周旋。怀新道转迥，寻异景不延。乱流趋孤屿，孤屿媚中川。云日相辉映，空水共澄鲜。表灵物莫赏，蕴真谁为传。想像昆山姿，缅邈区中缘。始信安期术，得尽养生年。
登池上楼
作者：谢灵运
朝代：南北朝
体裁：诗

潜虬媚幽姿，飞鸿响远音。薄霄愧云浮，栖川怍渊沉。进德智所拙，退耕力不任。徇禄反穷海，卧疴对空林。衾枕昧节候，褰开暂窥临。倾耳聆波澜，举目眺岖嵚。初景革绪风，新阳改故阴。池塘生春草，园柳变鸣禽。祁祁伤豳歌，萋萋感楚吟。索居易永久，离群难处心。持操岂独古，无闷征在今。
登池上楼诗
作者：谢灵运
朝代：南北朝

潜虬媚幽姿，飞鸿响远音。薄霄愧云浮，栖川怍渊沈。进德智所拙，退耕力不任。徇禄反穷海，卧痾对空林。衾枕昧节候，褰开暂窥临。倾耳聆波澜，举目眺岖嵚。初景革绪风，新阳改故阴。池塘生春草，园柳变鸣禽。祁祁伤豳歌，萋萋感楚吟。索居易永久，离群难处心。持操岂独古，无闷徵在今。
登石室饭僧诗
作者：谢灵运
朝代：南北朝

迎旭凌绝嶝。映泫归溆浦。钻燧断山木。掩岸墐石户。结架非丹甍。藉田资宿莽。同游息心客。暧然若可睹。清霄扬浮烟。空林响法鼓。忘怀狎鸥{鱼攸}。摄生驯兕虎。望岭眷灵鹫。延心念净土。若乘四等观。永拔三界苦。
登石室饭僧诗
作者：谢灵运
朝代：南北朝
体裁：诗

迎旭凌绝嶝，映泫归溆浦。
钻燧断山木，掩岸墐石户。
结架非丹甍，藉田资宿莽。
同游息心客，暧然若可睹。
清霄扬浮烟，空林响法鼓。
忘怀狎鸥鯈，摄生驯兕虎。
望岭眷灵鹫，延心念净土。
若乘四等观，永拔三界苦。
登石室饭僧诗
作者：谢灵运
朝代：南北朝

迎旭凌绝嶝，映泫归溆浦。钻燧断山木，掩岸墐石户。结架非丹甍，藉田资宿莽。同游息心客，暧然若可睹。清霄飏浮烟，空林响法鼓。忘怀狎鸥䱔，摄生驯兕虎。望岭眷灵鹫，延心念净土。若乘四等观，永拔三界苦。
登石室饭僧诗
作者：谢灵运
朝代：南北朝
体裁：古风

迎旭凌绝嶝，映泫归溆浦。钻燧断山木，掩岸墐石户。结架非丹甍，藉田资宿莽。同游息心客，暧然若可睹。清霄飏浮烟，空林响法鼓。忘怀狎鸥鲦，摄生驯兕虎。望岭眷灵鹫，延心念净土。若乘四等观，永拔三界苦。
登石门最高顶诗
作者：谢灵运
朝代：南北朝

晨策寻绝壁。夕息在山栖。疏峰抗高馆。对岭临回溪。长林罗户穴。积石拥阶基。连岩觉路塞。密竹使径迷。来人忘新术。去子惑故蹊。活活夕流驶。噭噭夜猿啼。沉冥岂别理。守道自不携。心契九秋𠏉。目翫三春荑。居常以待终。处顺故安排。惜无同怀客。共登嘣铺荨
登石门最高顶诗
作者：谢灵运
朝代：南北朝
体裁：诗

晨策寻绝壁，夕息在山栖。
疏峰抗高馆，对岭临回溪。
长林罗户庭，积石拥基阶。
连岩觉路塞，密竹使径迷。
来人忘新术，去子惑故蹊。
活活夕流驶，噭噭夜猿啼。
沉冥岂别理，守道自不携。
心契九秋干，目玩三春荑。
居常以待终，处顺故安排。
惜无同怀客，共登青云梯。
登石门最高顶诗
作者：谢灵运
朝代：南北朝

晨策寻绝壁，夕息在山栖。疏峰抗高馆，对岭临回溪。长林罗户穴，积石拥阶基。连岩觉路塞，密竹使径迷。来人忘新术，去子惑故蹊。活活夕流驶，噭噭夜猿啼。沈冥岂别理，守道自不携。心契九秋？，目玩三春荑。居常以待终，处顺故安排。惜无同怀客，共登青云梯。
登石门最高顶诗
作者：谢灵运
朝代：南北朝
体裁：古风

晨策寻绝壁，夕息在山栖。疏峰抗高馆，对岭临回溪。长林罗户穴，积石拥阶基。连岩觉路塞，密竹使径迷。来人忘新术，去子惑故蹊。活活夕流驶，噭噭夜猿啼。沈冥岂别理，守道自不携。心契九秋𠏉，目玩三春荑。居常以待终，处顺故安排。惜无同怀客，共登青云梯。
白石岩下径行田诗
作者：谢灵运
朝代：南北朝

小邑居易贫。灾年民无生。知浅惧不周。爱深忧在情。旧业横海外。芜秽积颓龄。饥馑不可久。甘心务经营。千顷带远堤。万里泻长汀。洲流涓浍合。连统塍埒幷。虽非楚宫化。荒阙亦黎萌。虽非郑白渠。每岁望东京。天鉴傥不孤。来兹验微诚。
白石岩下径行田诗
作者：谢灵运
朝代：南北朝

小邑居易贫，灾年民无生。知浅惧不周，爱深忧在情。旧业横海外，芜秽积颓龄。饥馑不可久，甘心务经营。千顷带远堤，万里泻长汀。洲流涓浍合，连统塍埒并。虽非楚宫化，荒阙亦黎萌。虽非郑白渠，每岁望东京。天鉴傥不孤，来兹验微诚。
白石岩下径行田诗
作者：谢灵运
朝代：南北朝
体裁：诗

小邑居易贫，灾年民无生。
知浅惧不周，爱深忧在情。
莓蔷横海外，芜秽积颓龄。
饥馑不可久，甘心务经营。
千顷带远堤，万里泻长汀
州流涓浍合，连统塍埒并。
虽非楚宫化，荒阙亦黎萌
虽非郑白渠，每岁望东京。
天鉴倘不孤，来兹验微诚。
相逢行
作者：谢灵运
朝代：南北朝

行行即长道。道长息班草。邂逅赏心人。与我倾怀抱。夷世信难值。忧来伤人。平生不可保。阳华与春渥。阴柯长秋槁。心慨荣去速。情苦忧来早。日华难久居。忧来伤人。谆谆亦至老。亲党近恤庇。昵君不常好。九族悲素霰。三良怨黄鸟。迩朱白即赪。忧来伤人。近缟洁必造。水流理就湿。火炎同归燥。赏契少能谐。断金断可宝。千计莫适从。万端信纷绕。巢林宜择木。结友使心晓。心晓形迹略。略迩谁能了。相逢既若旧。忧来伤人。片言代纻缟。
相逢行
作者：谢灵运
朝代：南北朝

行行即长道。道长息班草。邂逅赏心人。与我倾怀抱。夷世信难值。忧来伤人。平生不可保。阳华与春渥。阴柯长秋槁。心慨荣去速。情苦忧来早。日华难久居。忧来伤人。谆谆亦至老。亲党近恤庇。昵君不常好。九族悲素霰。三良怨黄鸟。迩朱白即頳。忧来伤人。近缟洁必造。水流理就湿。火炎同归燥。赏契少能谐。断金断可宝。千计莫适从。万端信纷绕。巢林宜择木。结友使心晓。心晓形迹畧。畧迩谁能了。相逢既若旧。忧来伤人。片言代纻缟。
石壁立招提精舍诗
作者：谢灵运
朝代：南北朝

四城有顿踬。三世无极已。浮欢昧眼前。沉照贯终始。壮龄缓前期。颓年迫暮齿。挥霍梦幻顷。飘忽风电起。良缘迨未谢。时逝不可俟。敬拟灵鹫山。尚想祗洹轨。绝溜飞庭前。高林映窗里。禅室栖空观。讲宇析妙理。
石壁立招提精舍诗
作者：谢灵运
朝代：南北朝
体裁：诗

四城有顿踬，三世无极已。
浮欢昧眼前，沈照贯终始。
壮龄缓前期，颓年迫暮齿。
挥霍梦幻顷，飘忽风雷起。
良缘迨未谢，时逝不可俟。
敬拟灵鹫山，尚想祗洹轨。
绝溜飞庭前，高林映窗里。
禅室栖空观，讲宇析妙理。
石壁立招提精舍诗
作者：谢灵运
朝代：南北朝

四城有顿踬，三世无极已。浮欢昧眼前，沉照贯终始。壮龄缓前期，颓年迫暮齿。挥霍梦幻顷，飘忽风电起。良缘迨未谢，时逝不可俟。敬拟灵鹫山，尚想祗洹轨。绝溜飞庭前，高林映窗里。禅室栖空观，讲宇析妙理。
石壁精舍还湖中作诗
作者：谢灵运
朝代：南北朝
体裁：诗

昏旦变气候，山水含清晖。清晖能娱人，游子憺忘归。出谷日尚早，入舟阳已微。林壑敛暝色，云霞收夕霏。芰荷迭映蔚，蒲稗相因依。披拂趋南径，愉悦偃东扉。虑澹物自轻，意惬理无违。寄言摄生客，试用此道推。
石室山诗
作者：谢灵运
朝代：南北朝

清旦索幽异。放舟越垧郊。苺苺兰渚急。藐藐苔岭高。石室冠林陬。飞泉发山椒。虚泛径千载。峥嵘非一朝。乡村绝闻见。樵苏限风霄。微戎无远览。总笄羡升乔。灵域久韬隐。如与心赏交。合欢不容言。摘芳弄寒条。
石室山诗
作者：谢灵运
朝代：南北朝

清旦索幽异，放舟越坰郊。莓莓兰渚急，藐藐苔岭高。石室冠林陬，飞泉发山椒。虚泛径千载，峥嵘非一朝。乡村绝闻见，樵苏限风霄。微戎无远览，总笄羡升乔。灵域久韬隐，如与心赏交。合欢不容言，摘芳弄寒条。
石室山诗
作者：谢灵运
朝代：南北朝
体裁：诗

清旦索幽异，放舟越垌郊。
莓莓兰渚急，藐藐苔岭高。
石室冠林陬，飞泉发山椒。
虚泛径千载，峥嵘非一朝。
乡村绝闻见，樵苏限风霄。
微戎无远览，总笄羡升乔。
灵域久韬隐，如与心赏交。
合欢不容言，摘芳弄寒条。
石门岩上宿诗
作者：谢灵运
朝代：南北朝
体裁：诗

朝搴苑中兰，畏彼霜下歇。暝还云际宿，弄此石上月。鸟鸣识夜栖，木落知风发。异音同至听，殊响俱清越。妙物莫为赏，芳醑谁与伐。美人竟不来，阳阿徒晞发。
石门新营所住四面高山回溪石濑茂林修竹诗
作者：谢灵运
朝代：南北朝

跻险筑幽居。披云卧石门。苔滑谁能步。葛弱岂可扪。袅袅秋风过。萋萋春草繁。美人游不还。佳期何由敦。芳尘凝瑶席。清醑满金罇。洞庭空波澜。桂枝徒攀翻。结念属霄汉。孤景莫与谖。俯濯石下潭。俯看条上猿。早闻夕飚急。晚见朝日暾。崖倾光难留。林深响易奔。感往虑有复。理来情无存。庶持乘日车。得以慰营魂。匪为众人说。冀与智者论。
石门新营所住四面高山回溪石濑茂林修竹诗
作者：谢灵运
朝代：南北朝
体裁：诗

跻险筑幽居，披云卧石门。
苔滑谁能步，葛弱岂可扪。
袅袅秋风过，萋萋春草繁。
美人游不还，佳期何由敦。
芳尘凝瑶席，清醑满金樽。
洞庭空波澜，桂枝徒攀翻。
结念属霄汉，孤景莫与谖。
俯濯石下潭，仰看条上猿。
早闻夕飙急，晚见朝日暾。
崖倾光难留，林深响易奔。
感往虑有复，理来情无存。
庶持乘日车，得以慰营魂。
匪为众人说，冀与智者论。
石门新营所住四面高山回溪石濑茂林修竹诗
作者：谢灵运
朝代：南北朝

跻险筑幽居，披云卧石门。苔滑谁能步，葛弱岂可扪。袅袅秋风过，萋萋春草繁。美人游不还，佳期何由敦。芳尘凝瑶席，清醑满金樽。洞庭空波澜，桂枝徒攀翻。结念属霄汉，孤景莫与谖。俯濯石下潭，俯看条上猿。早闻夕飙急，晚见朝日暾。崖倾光难留，林深响易奔。感往虑有复，理来情无存。庶持乘日车，得以慰营魂。匪为众人说，冀与智者论。
种桑诗
作者：谢灵运
朝代：南北朝

诗人陈条柯。亦有美攘剔。前修为谁故。后事资纺绩。常佩知方诫。愧微富教益。浮阳骛嘉月。艺桑迨闲隙。疏栏发近郛。长行达广埸。旷流始毖泉。湎涂犹跬迹。俾此将长成。慰我海外役。
种桑诗
作者：谢灵运
朝代：南北朝

诗人陈条柯，亦有美攘剔。前修为谁故，后事资纺绩。常佩知方诫，愧微富教益。浮阳骛嘉月，艺桑迨闲隙。疏栏发近郛，长行达广埸。旷流始毖泉，湎途犹跬迹。俾此将长成，慰我海外役。
答中书诗
作者：谢灵运
朝代：南北朝

中予备列。
子赞时庸。
偕直东署。
密勿游从。
彼美显价。
煌煌逸踪。
振迹鼎朝。
翰飞云龙。
答中书诗
作者：谢灵运
朝代：南北朝

伊昔昆弟。
敦好闾里。
我暨我友。
均尚同耻。
仰仪前修。
绸缪儒史。
亦有暇日。
啸歌宴喜。
答中书诗
作者：谢灵运
朝代：南北朝

嗟兹飘转。
随流如萍。
台岳崇观。
僚士惟明。
璅璅下路。
从公于征。
遡江践汉。
自徐徂荆。
答中书诗
作者：谢灵运
朝代：南北朝

在昔先师。
任诚师天。
刻意岂高。
江海非闲。
守道顺性。
乐兹丘园。
偕友之唱。
敬悦在篇。
霜露荏苒。
日月如捐。
相望式遄。
言归言旋。
答中书诗
作者：谢灵运
朝代：南北朝

悬圃树瑶。昆山挺玉。流采神皋。列秀华岳。休哉美宝。擢颖昌族。灼灼风徽。采采文牍。
答中书诗
作者：谢灵运
朝代：南北朝
体裁：四言诗

悬圃树瑶，昆山挺玉。流采神皋，列秀华岳。休哉美宝，擢颖昌族。灼灼风徽，采采文牍。（一章）伊昔昆弟，敦好闾里。我暨我友，均尚同耻。仰仪前修，绸缪儒史。亦有暇日，啸歌宴喜。（二章）聚散无期，乖仳易端。之子名扬，鄙夫忝官。素质成漆，巾褐惧兰。迁流推薄，云胡不叹。（三章）中予备列，子赞时庸。偕直东署，密勿游从。彼美显价，煌煌逸踪。振迹鼎朝，翰飞云龙。（四章）嗟兹飘转，随流如萍。台岳崇观，僚士惟明。璅璅下路，从公于征。溯江践汉，自徐徂荆。（五章）契阔北京，劬劳西郢。守官末局，年月已永。孰是疲劣，逢此多□。厚颜既积，在志莫省。（六章）凄凄离人，惋乖悼己。企伫好音，倾渴行李。矧乃良朋，贻我琼玘。久要既笃，平生盈耳。申复情言，欣叹㸦起。何用托诚，寄之吾子。（七章）在昔先师，任诚师天。刻意岂高，江海非闲。守道顺性，乐兹丘园。偕友之唱，敬悦在篇。霜露荏苒，日月如捐。相望式遄，言归言旋。（八章）
答中书诗
作者：谢灵运
朝代：南北朝

聚散无期。
乖仳易端。
之子名扬。
鄙夫忝官。
素质成漆。
巾褐惧兰。
迁流推薄。
云胡不叹。
答谢咨议诗
作者：谢灵运
朝代：南北朝
体裁：四言诗

玉衡迅驾，四节如飞。急景西驰，奔浪赴沂。英华始玩，落叶已稀。惆怅衡皋，心焉有违。（一章）告离甫尔，荏冉回周。怀风感迁，思我良畴。岂其无人，莫与好仇。孰曰晏安，神往形留。（二章）感昔戎行，远暨西垠。黾勉于役，不敢告勤。尔亦同事，契阔江濆。庶同支离，攘臂解纷。（三章）鸣鹄在阴，自幽必显。既曰有声，因风易演。逶迤云阁，司帝之典。蔚彼遗藉，如莹如洗。（四章）齐仲善交，在久弥敬。自我之遘，一遇而定。于穆谢生，以和缮性。有言属耳，有文在咏。（五章）寡弱多幸，逢兹道泰。荷荣西荒，晏然解带。剪削前识，任此天籁。人既遇矣，何惧何害。（六章）搔首北眷，清对未从。瞻云累叹，思□御风。良愿易违，嘉乐难逢。微我无衣，温凉谁同。（七章）古人善身，实畏斯名。缘督何贵，卷耀藏馨。九言之赠，实由未冥。片音或重，玙璠可轻。（八章）
答谢惠连诗
作者：谢灵运
朝代：南北朝

怀人行千里，我劳盈十旬。别时花灼灼，别后叶蓁蓁。
答谢谘议
作者：谢灵运
朝代：南北朝

古人善身。
实畏斯名。
缘督何贵。
卷耀藏馨。
九言之赠。
实由未冥。
片音或重。
玙璠可轻。
答谢谘议
作者：谢灵运
朝代：南北朝

告离甫尔。
荏冉回周。
怀风感迁。
思我良畴。
岂其无人。
莫与好仇。
孰曰晏安。
神往形留。
答谢谘议
作者：谢灵运
朝代：南北朝

寡弱多幸。
逢兹道泰。
荷荣西荒。
晏然解带。
翦削前识。
任此天籁。
人对遇矣。
何惧何害。
答谢谘议
作者：谢灵运
朝代：南北朝

感昔戎行。
远暨西垠。
僶俛于役。
不敢告勤。
尔亦同事。
契阔江濆。
庶同支离。
攘臂解纷。
答谢谘议
作者：谢灵运
朝代：南北朝

玉衡迅驾。四节如飞。急景西驰。奔浪赴沂。英华始翫。落叶已稀。惆怅衡皋。心焉有违。
答谢谘议
作者：谢灵运
朝代：南北朝

鸣鹄在阴。
自幽必显。
既曰有声。
因风易演。
逶迤云阁。
司帝之典。
蔚彼遗藉。
如莹如洗。
答谢谘议
作者：谢灵运
朝代：南北朝

齐仲善交。
在久弥敬。
自我之遘。
一遇而定。
于穆谢生。
以和缮性。
有言属耳。
有文在咏。
缓歌行
作者：谢灵运
朝代：南北朝

飞客结灵友。凌空萃丹丘。习习和风起。采采彤云浮。娥皇发湘浦。霄明出河洲。宛宛连螭辔。裔裔振龙旒。
缓歌行
作者：谢灵运
朝代：南北朝

飞客结灵友，凌空萃丹丘。习习和风起，采采彤云浮。娥皇发湘浦，霄明出河洲。宛宛连螭辔，裔裔振龙旒。
苦寒行
作者：谢灵运
朝代：南北朝

岁岁层冰合。纷纷霰雪落。浮阳减清晖。寒禽叫悲壑。饥爨烟不兴。渴汲水枯涸。
苦寒行
作者：谢灵运
朝代：南北朝

岁岁层冰合，纷纷霰雪落。浮阳减清晖，寒禽叫悲壑。饥爨烟不兴，渴汲水枯涸。
苦寒行
作者：谢灵运
朝代：南北朝

樵苏无夙饮，凿冰煮朝餐。悲矣采薇唱，苦哉有馀酸。
行田登海口盘屿山
作者：谢灵运
朝代：南北朝

齐景恋遄台，周穆厌紫宫。牛山空洒涕，瑶池实欢悰。年迫愿岂申，游远心能通。大宝不欢娱，况乃守畿封。羁苦孰云慰，观海藉朝风。莫辨洪波极，谁知大壑东。依稀采菱歌，仿佛含颦容。遨游碧沙渚，游衍丹山峰。
行田登海口盘屿山诗
作者：谢灵运
朝代：南北朝

羁苦孰云慰，观海藉朝风。莫辨洪波极，谁知大壑东。依稀采菱歌，仿佛含嚬容。遨游碧沙渚，游衍丹山峰。
衡山诗
作者：谢灵运
朝代：南北朝

岩下一老翁，四五年少者。衡山采药人，路迷粮亦绝。遇息岩下坐，正见相对说。一老四五少，仙隐不可别。其书非世教，其人必贤哲。
诗
作者：谢灵运
朝代：南北朝

朝发悲猿，暮宿落石。
诗
作者：谢灵运
朝代：南北朝

照涧疑阳水，潜穴□阴□。虽知视听外，用心不可无。
诗
作者：谢灵运
朝代：南北朝

韩亡子房奋，秦帝鲁连耻。本自江海人，忠义感君子。
读书斋诗
作者：谢灵运
朝代：南北朝

春事时已歇。池塘旷幽寻。残红被径隧。初绿杂浅深。偃仰倦芳褥。频步忧新阴。谋春不及竟。夏物遽见侵。
读书斋诗
作者：谢灵运
朝代：南北朝

春事时已歇，池塘旷幽寻。残红被径隧，初绿杂浅深。偃仰倦芳褥，频步忧新阴。谋春不及竟，夏物遽见侵。
豫章行
作者：谢灵运
朝代：南北朝

短生旅长世。恒觉白日欹。览镜睨颓容。华颜岂久期。茍无回戈术。坐观落崦嵫。
豫章行
作者：谢灵运
朝代：南北朝

短生旅长世，恒觉白日欹。览镜睨颓容，华颜岂久期。苟无回戈术，坐观落崦嵫。
赠从弟弘元
作者：谢灵运
朝代：南北朝

寝处燕说。
指辰忌薄。
仳离未几。
节至采获。
静念霜繁。
长怀景落。
人道分虑。
前期靡托。
赠从弟弘元
作者：谢灵运
朝代：南北朝

憩凤于林。
养龙在泉。
舍潜就跃。
假云翔天。
餁以味变。
台以明宣。
言辞戚朝。
聿来鼎藩。
赠从弟弘元
作者：谢灵运
朝代：南北朝

昔尔同事。
谓予偕征。
暌合无朕。
聚散有情。
我端北署。
子腾南溟。
申非授乖。
饮泪凄声。
赠从弟弘元
作者：谢灵运
朝代：南北朝

缅邈荆巫。
杳翳江湍。
三千既旷。
繇役实难。
想象微景。
延伫音翰。
因云往情。
感风来叹。
赠从弟弘元
作者：谢灵运
朝代：南北朝

视听易狎。
冲用难本。
违真一差。
顺性谁卷。
颜子悔伤。
蘧生化善。
心愧虽厚。
行迷未远。
平生结诚。
久要罔转。
警掉候风。
侧望双反。
赠从弟弘元时为中军功曹住京诗
作者：谢灵运
朝代：南北朝

于穆冠族。肇自有姜。峻极诞灵。伊源降祥。贻厥不已。历代流光。迈矣夫子。允迪清芳。
赠从弟弘元时为中军功曹住京诗
作者：谢灵运
朝代：南北朝
体裁：四言诗

于穆冠族，肇自有姜。峻极诞灵，伊源降祥。贻厥不已，历代流光。迈矣夫子，允迪清芳。（一章）昔闻兰金，载美典经。曾是朋从，契合性情。我违志概，显藏无成。畴鉴予心，托之吾生。（二章）维翰孔务，明时劳止。我求髦俊，以作僚士。佥曰尔谐，俾蕃是纪。逝将去我，言念北鄙。（三章）契阔群从，缱绻游娱。历时阅岁，寒暑屡徂。接席密处，同轸修衢。孰云异对，翔集无殊。（四章）子既祗命，饯此离襟。良会难期，朝光易侵。人之执情，𠫤景悼心。分手遵渚，倾耳淑音。（五章）
赠从弟弘元时为中军功曹住京诗
作者：谢灵运
朝代：南北朝

契阔羣从。
缱绻游娱。
历时阅岁。
寒暑屡徂。
接席密处。
同轸修衢。
孰云异对。
翔集无殊。
赠从弟弘元时为中军功曹住京诗
作者：谢灵运
朝代：南北朝

子既祗命。
饯此离襟。
良会难期。
朝光易侵。
人之执情。
𠫤景悼心。
分手遵渚。
倾耳淑音。
赠从弟弘元时为中军功曹住京诗
作者：谢灵运
朝代：南北朝

昔闻兰金。
载美典经。
曾是朋从。
契合性情。
我违志槩。
显藏无成。
畴鉴予心。
托之吾生。
赠从弟弘元时为中军功曹住京诗
作者：谢灵运
朝代：南北朝

维翰孔务。
明时劳止。
我求髦俊。
以作僚士。
佥曰尔谐。
俾蕃是纪。
逝将去我。
言念北鄙。
赠从弟弘元诗
作者：谢灵运
朝代：南北朝

毖彼明泉，馥矣芳荑。扬晔神皋，澄清灵溪。灼灼吾秀，徽美是谐。誉必德昭，志由业栖。憩凤于林，养龙在泉。舍潜就跃，假云翔天。饪以味变，台以明宣。言辞戚朝，聿来鼎藩。昔尔同事，谓予偕征。暌合无朕，聚散有情。我端北署，子腾南溟。申非授乖，饮泪凄声。缅邈荆巫，杳翳江湍。三千既旷，繇役实难。想像微景，延伫音翰。因云往情，感风来叹。寝处燕说，指辰忌薄。仳离未几，节至采获。静念霜繁，长怀景落。人道分虑，前期靡托。视听易狎，冲用难本。违真一差，顺性谁卷。颜子悔伤，蘧生化善。心愧虽厚，行迷未远。平生结诚，久要罔转。警掉候风，侧望双反。
赠从弟弘元诗
作者：谢灵运
朝代：南北朝
体裁：四言诗

毖彼明泉，馥矣芳荑。扬晔神皋，澄清灵溪。灼灼吾秀，徽美是谐。誉必德昭，志由业栖。（一章）憩凤于林，养龙在泉。舍潜就跃，假云翔天。饪以味变，台以明宣。言辞戚朝，聿来鼎藩。（二章）昔尔同事，谓予偕征。暌合无朕，聚散有情。我端北署，子腾南溟。申非授乖，饮泪凄声。（三章）缅邈荆巫，杳翳江湍。三千既旷，繇役实难。想像微景，延伫音翰。因云往情，感风来叹。（四章）寝处燕说，指辰忌薄。仳离未几，节至采获。静念霜繁，长怀景落。人道分虑，前期靡托。（五章）视听易狎，冲用难本。违真一差，顺性谁卷。颜子悔伤，蘧生化善。心愧虽厚，行迷未远。平生结诚，久要罔转。警掉候风，侧望双反。（六章）
赠安成诗
作者：谢灵运
朝代：南北朝

挥手未几。
钻燧推斥。
青春屏辔。
素秋系迹。
媚彼时渔。
恋此分拆。
我劳行久。
实获予戚。
赠安成诗
作者：谢灵运
朝代：南北朝

时文前代。徽猷系从。于迈吾子。诞俊华宗。明发迪吉。因心体聪。微言是赏。斯文以崇。
赠安成诗
作者：谢灵运
朝代：南北朝

时文前代，徽猷系从。于迈吾子，诞俊华宗。明发迪吉，因心体聪。微言是赏，斯文以崇。用舍谁阶，宾名相传。秘丘发轸，千里知贤。抚翼宰朝，翰飞戚蕃。佐道以业，淑问聿宣。相彼景响，有比形声。始云同宗，终焉友生。棠棣隆亲，頍弁鉴情。缅邈岁月，缱绻平生。明政敦化，矜恤载怀。用掇良彦，循我人黎。江既永矣，服亦南畿。解袂告离，云往风飞。挥手未几，钻燧推斥。青春屏辔，素秋系迹。媚彼时渔，恋此分拆。我劳行久，实获予戚。昔在先道，垂诰亨鲜。亦曰于豹，调和韦弦。清静有默，平正无偏。钦隆令绩，尉沃愿言。驽不逮骏，莸不间薰。三省朽质，再沾庆云。仰惭蓼萧，俯惕惟尘。将拭旧褐，朅来虚汾。畴咨亮款，敬告在文。
赠安成诗
作者：谢灵运
朝代：南北朝
体裁：四言诗

时文前代，徽猷系从。于迈吾子，诞俊华宗。明发迪吉，因心体聪。微言是赏，斯文以崇。（一章）用舍谁阶，宾名相传。秘丘发轸，千里知贤。抚翼宰朝，翰飞戚蕃。佐道以业，淑问聿宣。（二章）相彼景响，有比形声。始云同宗，终焉友生。棠棣隆亲，頍弁鉴情。缅邈岁月，缱绻平生。（三章）明政敦化，矜恤载怀。用掇良彦，循我人黎。江既永矣，服亦南畿。解袂告离，云往风飞。（四章）挥手未几，钻燧推斥。青春屏辔，素秋系迹。媚彼时渔，恋此分拆。我劳行久，实获予戚。（五章）昔在先道，垂诰亨鲜。亦曰于豹，调和韦弦。清静有默，平正无偏。钦隆令绩，尉沃愿言。（六章）驽不逮骏，莸不间薰。三省朽质，再沾庆云。仰惭蓼萧，俯惕惟尘。将拭旧褐，朅来虚汾。畴咨亮款，敬告在文。（七章）
赠安成诗
作者：谢灵运
朝代：南北朝

明政敦化。
矜恤载怀。
用掇良彦。
循我人黎。
江既永矣。
服亦南畿。
解袂告离。
云往风飞。
赠安成诗
作者：谢灵运
朝代：南北朝

昔在先道。
垂诰亨鲜。
亦曰于豹。
调和韦弦。
清静有默。
平正无偏。
钦隆令绩。
慰沃愿言。
赠安成诗
作者：谢灵运
朝代：南北朝

用舍谁阶。
宾名相传。
秘丘发轸。
千里知贤。
抚翼宰朝。
翰飞戚蕃。
佐道以业。
淑问聿宣。
赠安成诗
作者：谢灵运
朝代：南北朝

相彼景响。
有比形声。
始云同宗。
终焉友生。
棠棣隆亲。
頍弁鉴情。
缅邈岁月。
缱绻平生。
赠安成诗
作者：谢灵运
朝代：南北朝

驽不逮骏。
莸不间熏。
三省朽质。
再沾庆云。
仰惭蓼萧。
俯惕惟尘。
将拭旧褐。
朅来虚汾。
畴咨亮款。
敬告在文。
赠安成诗七首·其三
作者：谢灵运
朝代：南北朝
体裁：诗

相彼景响，有比形声。
始云同宗，终焉友生。
棠棣隆亲，頍弁鉴情。
缅邈岁月，缱绻平生。
过始宁墅
作者：谢灵运
朝代：南北朝
体裁：诗

束发怀耿介，逐物遂推迁。
违志似如昨，二纪及兹年。
淄磷谢清旷，疲苶惭贞坚。
拙疾相倚薄，还得静者便。
剖竹守沧海，枉帆过旧山。
山行穷登顿，水涉尽洄沿。
岩峭岭稠叠，洲萦渚连绵。
白云抱幽石，绿筱媚清涟。
葺宇临回江，筑观基曾巅。
挥手告乡曲，三载期归旋。
且为树枌槚，无令孤愿言。
过始宁墅诗
作者：谢灵运
朝代：南北朝

束发怀耿介。逐物遂推迁。违志似如昨。二纪及兹年。缁磷谢清旷。疲薾惭贞坚。拙疾相倚薄。还得静者便。剖竹守沧海。枉帆过旧山。山行穷登顿。水涉尽洄沿。岩峭岭稠叠。洲萦渚连绵。白云抱幽石。绿筱媚清涟。葺宇临回江。筑观基曾巅。挥手告乡曲。三载期归旋。且为树枌槚。无令孤愿言。
过始宁墅诗
作者：谢灵运
朝代：南北朝

束发怀耿介，逐物遂推迁。违志似如昨，二纪及兹年。缁磷谢清旷，疲薾惭贞坚。拙疾相倚薄，还得静者便。剖竹守沧海，枉帆过旧山。山行穷登顿，水涉尽洄沿。岩峭岭稠叠，洲萦渚连绵。白云抱幽石，绿筱媚清涟。葺宇临回江，筑观基曾巅。挥手告乡曲，三载期归旋。且为树枌槚，无令孤愿言。
过白岸亭
作者：谢灵运
朝代：南北朝
体裁：诗

拂衣遵沙垣，缓步入蓬屋。
近涧涓密石，远山映疏木。
空翠难强名，渔钓易为曲。
援萝临青崖，春心自相属。
交交止栩黄，呦呦食萍鹿。
伤彼人百哀，嘉尔承筐乐。
荣悴迭去来，穷通成休慽。
未若长疏散，万事恒抱朴。
过白岸亭诗
作者：谢灵运
朝代：南北朝

拂衣遵沙垣。缓步入蓬屋。近涧涓密石。远山映疏木。空翠难强名。渔钓易为曲。援萝临青崖。春心自相属。交交止栩黄。呦呦食萍鹿。伤彼人百哀。嘉尔承筐乐。荣悴迭去来。穷通成休慽。未若长疏散。万事恒抱朴。
过白岸亭诗
作者：谢灵运
朝代：南北朝

拂衣遵沙垣，缓步入蓬屋。近涧涓密石，远山映疏木。空翠难强名，渔钓易为曲。援萝临青崖，春心自相属。交交止栩黄，呦呦食萍鹿。伤彼人百哀，嘉尔承筐乐。荣悴迭去来，穷通成休戚。未若长疏散，万事恒抱朴。
还旧园作见颜范二中书
作者：谢灵运
朝代：南北朝

辞满岂多秩，谢病不待年。偶与张邴合，久欲还东山。圣灵昔回眷，微尚不及宣。何意冲飙激，烈火纵炎烟。焚玉发昆峯，余燎遂见迁。投沙理既迫，如邛愿亦愆。长与欢爱别，永绝平生缘。浮舟千仞壑，揔辔万寻巅。流沫不足险，石林岂为艰！闽中安可处，日夜念归旋。事踬两如直，心惬三避贤。托身青云上，栖岩挹飞泉。盛明荡氛昏，贞休康屯邅。殊方咸成贷，微物豫采甄。感深操不固，质弱易版缠。曾是反昔园，语往实款然。曩基即先筑，故池不更穿。果木有旧行，壤石无远延。虽非休憩地，聊取永日闲。卫生自有经，息阴谢所牵。夫子照情素，探怀授往篇。
还旧园作见颜范二中书诗
作者：谢灵运
朝代：南北朝

辞满岂多秩，谢病不待年。偶与张邴合，久欲还东山。圣灵昔回眷，微尚不及宣。何意冲飙激，烈火纵炎烟。焚玉发昆峰，馀燎遂见迁。投沙理既迫，如邛愿亦愆。长与欢爱别，永绝平生缘。浮舟千仞壑，揔辔万寻巅。流沫不足险，石林岂为艰。闽中安可处，日夜念归旋。事踬两如直，心惬三避贤。托身青云上，栖岩挹飞泉。盛明荡氛昏，贞休康屯邅。殊方咸成贷，微物豫采甄。感深操不固，质弱易版缠。曾是反昔园，语往实款然。曩基即先筑，故池不更穿。果木有旧行，壤石无远延。虽非休憩地，聊取永日闲。卫生自有经，息阴谢所牵。夫子照情素，探怀授往篇。
述祖德诗
作者：谢灵运
朝代：南北朝

中原昔丧乱。
丧乱岂解已。
崩腾永嘉末。
逼迫太元始。
河外无反正。
江介有{？戚}圯。
万邦咸震慑。
横流赖君子。
拯溺由道情。
龛暴资神理。
秦赵欣来苏。
燕魏迟文轨。
贤相谢世运。
远图因事止。
高揖七州外。
拂衣五湖里。
随山疏浚潭。
傍岩艺枌梓。
遗情舍尘物。
贞观丘壑美。
述祖德诗
作者：谢灵运
朝代：南北朝

小序太元中。王父龛定淮南。负荷世业。专主隆人。逮贤相徂谢。君子道消。拂衣蕃岳。考卜东山。事同乐生之时。志期范蠡之举。达人贵自我。高情属天云。兼抱济物性。而不缨垢氛。段生藩魏国。展季救鲁民。师。仲连却秦军。临组乍不绁。对珪宁肯分。惠物辞所赏。励志故绝人。苕苕历千载。遥遥播清尘。清尘竟谁嗣。明哲垂经纶。委讲辍道论。改服康世屯。屯难既云康。尊主隆斯民。
述祖德诗二首
作者：谢灵运
朝代：南北朝

达人贵自我，高情属天云。兼抱济物性，而不缨垢氛。段生藩魏国，展季救鲁民。弦高犒晋师，仲连却秦军。临组乍不緤，对圭宁肯分。惠物辞所赏，励志故绝人。苕苕历千载，遥遥播清尘。清尘竟谁嗣，明哲垂经纶。委讲辍道论，改服康世屯。屯难既云康，尊主隆斯民。中原昔丧乱，丧乱岂解已。崩腾永嘉末，逼迫太元始。河外无反正，江介有䠞圯。万邦咸震慑，横流赖君子。拯溺由道情，龛暴资神理。秦赵欣来苏，燕魏迟文轨。贤相谢世运，远图因事止。高揖七州外，拂衣五湖里。随山疏浚潭，傍岩艺枌梓。遗情舍尘物，贞观丘壑美。
述祖德诗二首·其一
作者：谢灵运
朝代：南北朝

达人贵自我，高情属天云。兼抱济物性，而不缨垢氛。段生藩魏国，展季救鲁民。弦高犒晋师，仲连却秦军。临组乍不緤，对圭宁肯分。惠物辞所赏，励志故绝人。苕苕历千载，遥遥播清尘。清尘竟谁嗣，明哲垂经纶。委讲辍道论，改服康世屯。屯难既云康，尊主隆斯民。
述祖德诗二首·其二
作者：谢灵运
朝代：南北朝

中原昔丧乱，丧乱岂解已。崩腾永嘉末，逼迫太元始。河外无反正，江介有䠞圯。万邦咸震慑，横流赖君子。拯溺由道情，龛暴资神理。秦赵欣来苏，燕魏迟文轨。贤相谢世运，远图因事止。高揖七州外，拂衣五湖里。随山疏浚潭，傍岩艺枌梓。遗情舍尘物，贞观丘壑美。
送雷次宗诗
作者：谢灵运
朝代：南北朝

符瑞守边楚，感念凄城壕。志苦离念结，情伤日月慆。
道路忆山中
作者：谢灵运
朝代：南北朝

采菱调易急，江南歌不缓。楚人心昔绝，越客肠今断。断绝虽殊念，俱为归虑款。存乡尔思积，忆山我愤懑。追寻栖息时，偃卧任纵诞。得性非外求，自已为谁纂？不怨秋夕长，常苦夏日短。濯流激浮湍，息阴倚密竿。怀故叵新欢，含悲忘春㬉。凄凄明月吹，恻恻广陵散。殷勤诉危柱，慷慨命促管！
道路忆山中诗
作者：谢灵运
朝代：南北朝

采菱调易急，江南歌不缓。楚人心昔绝，越客肠今断。断绝虽殊念，俱为归虑款。存乡尔思积，忆山我愤懑。追寻栖息时，偃卧任纵诞。得性非外求，自已为谁纂。不怨秋夕长，常苦夏日短。濯流激浮湍，息阴倚密竿。怀故叵新欢，含悲忘春暖。凄凄明月吹，恻恻广陵散。殷勤诉危柱，慷慨命促管。
邻里相送至方山诗
作者：谢灵运
朝代：南北朝

只役出皇邑，相期憩瓯越。解缆及流潮，怀旧不能发。析析就衰林，皎皎明秋月。含情易为盈，遇物难可歇。积痾谢生虑，寡欲罕所阙。资此永幽栖，岂伊年岁别。各勉日新志，音尘慰寂蔑。
邻里相送至方山诗
作者：谢灵运
朝代：南北朝
体裁：诗

祗役出皇邑，相期憩瓯越。解缆及流潮，怀旧不能发。析析就衰林，皎皎明秋月。含情易为盈，遇物难可歇。积疴谢生虑，寡欲罕所阙。资此永幽栖，岂伊年岁别。各勉日新志，音尘慰寂蔑。
郡东山望溟海诗
作者：谢灵运
朝代：南北朝

开春献初岁。白日出悠悠。荡志将愉乐。瞰海庶忘忧。策马步兰皐。绁控息椒丘。采蕙遵大薄。搴若履长洲。白花皜阳林。紫𰲖晔毫鳌７峭讲诲敉？＠牢锴槊皱佟］嫠帐嘉尬俊＜拍？湛汕蟆
郡东山望溟海诗
作者：谢灵运
朝代：南北朝

开春献初岁，白日出悠悠。荡志将愉乐，瞰海庶忘忧。策马步兰皋，緤控息椒丘。采蕙遵大薄，搴若履长洲。白花皓阳林，紫䖀晔春流。非徒不弭忘，览物情弥遒。萱苏始无慰，寂寞终可求。
郡东山望溟海诗
作者：谢灵运
朝代：南北朝
体裁：古风

开春献初岁，白日出悠悠。荡志将愉乐，瞰海庶忘忧。策马步兰皋，緤控息椒丘。采蕙遵大薄，搴若履长洲。白花皓阳林，紫虈晔春流。非徒不弭忘，览物情弥遒。萱苏始无慰，寂寞终可求。
酬从弟惠连
作者：谢灵运
朝代：南北朝

寝瘵谢人徒，灭迹入云峯。岩壑寓耳目，欢爱隔音容。永绝赏心望，长怀莫与同。末路值令弟，开颜披心胸。心胸既云披，意得咸在斯。凌涧寻我室，散帙问所知。夕虑晓月流，朝忌曛日驰。悟对无厌歇，聚散成分离。分离别西川，回景归东山。别时悲已甚，别后情更延。倾想迟嘉音，果枉济江篇。辛勤风波事，款曲洲渚言。洲渚既淹时，风波子行迟，务协华京想，讵存空谷期。傥若果归言，共陶暮暮时。暮春虽未交，仲春善游遨。山桃发红萼，野蕨渐紫苞。鸣嘤已悦豫，幽居犹郁陶。梦寐伫归舟，释我吝与劳。
酬从弟惠连诗
作者：谢灵运
朝代：南北朝

寝瘵谢人徒，灭迹入云峰。岩壑寓耳目，欢爱隔音容。永绝赏心望，长怀莫与同。末路值令弟，开颜披心胸。心胸既云披，意得咸在斯。凌涧寻我室，散帙问所知。夕虑晓月流，朝忌曛日驰。悟对无厌歇，聚散成分离。分离别西川，回景归东山。别时悲已甚，别后情更延。倾想迟嘉音，果枉济江篇。辛勤风波事，款曲洲渚言。洲渚既淹时，风波子行迟。务协华京想，讵存空谷期。犹复惠来章，只足搅余思。傥若果归言，共陶暮春时。暮春虽未交，仲春善游遨。山桃发红萼，野蕨渐紫苞。嘤鸣已悦豫，幽居犹郁陶。梦寐伫归舟，释我吝与劳。
酬从弟惠连诗·其一
作者：谢灵运
朝代：南北朝

寝瘵谢人徒，灭迹入云峰。岩壑寓耳目，欢爱隔音容。永绝赏心望，长怀莫与同。末路值令弟，开颜披心胸。
酬从弟惠连诗·其三
作者：谢灵运
朝代：南北朝

分离别西川，回景归东山。别时悲已甚，别后情更延。倾想迟嘉音，果枉济江篇。辛勤风波事，款曲洲渚言。
酬从弟惠连诗·其二
作者：谢灵运
朝代：南北朝

心胸既云披，意得咸在斯。凌涧寻我室，散帙问所知。夕虑晓月流，朝忌曛日驰。悟对无厌歇，聚散成分离。
酬从弟惠连诗·其五
作者：谢灵运
朝代：南北朝

暮春虽未交，仲春善游遨。山桃发红萼，野蕨渐紫苞。嘤鸣已悦豫，幽居犹郁陶。梦寐伫归舟，释我吝与劳。
酬从弟惠连诗·其四
作者：谢灵运
朝代：南北朝

洲渚既淹时，风波子行迟。务协华京想，讵存空谷期。犹复惠来章，只足搅余思。傥若果归言，共陶暮春时。
长歌行
作者：谢灵运
朝代：南北朝

倏烁夕星流，昱奕朝露团。粲粲乌有停，泫泫岂暂安。徂龄速飞电，颓节骛惊湍。览物起悲绪，顾已识忧端。朽貌改鲜色，悴容变柔颜。变改苟催促，容色乌盘桓。亹亹衰期迫，靡靡壮志阑。既惭臧孙慨，复愧杨子叹。寸阴果有逝，尺素竟无观。幸赊道念戚，且取长歌欢。
长歌行
作者：谢灵运
朝代：南北朝

倐烁夕星流。昱奕朝露团。粲粲乌有停。泫泫岂暂安。徂龄速飞电。颓节骛惊湍。览物起悲绪。顾已识忧端。朽貌改鲜色。悴容变柔颜。变改茍催促。容色乌盘桓。亹亹衰期迫。靡靡壮志阑。既惭臧孙慨。先愧杨子叹。寸阴果有逝。尺素竟无观。幸赊道念戚。且取长歌欢。
陇西行
作者：谢灵运
朝代：南北朝

昔在《老子》，至理成篇。柱小倾大，绠短绝泉。鸟之栖游，林檀是闲。韶乐牢膳，岂伊攸便。胡为乖枉，从表方圆。耿耿僚志，慊慊丘园。善歌以咏，言理成篇。
陇西行
作者：谢灵运
朝代：南北朝

昔在老子。至理成篇。柱小倾大。绠短绝泉。鸟之栖游。林檀是闲。韶乐牢膳。岂伊攸便。胡为乖枉。从表方圆。耿耿僚志。慊慊丘园。善歌以咏。言理成篇。
鞠歌行
作者：谢灵运
朝代：南北朝

德不孤兮必有邻。唱和之契冥相因。譬如虬虎兮来风云。亦如形声影响陈。心欢赏兮岁易沦。隐玉藏彩畴识真。叔牙显。夷吾亲。郢既殁。匠寝斤。览古籍。信伊人。永言知己感良辰。
题委羽山
作者：谢灵运
朝代：南北朝
体裁：古风

山头方石静，洞口花自开。鹤背人不见，满地空绿苔。
早梅诗
作者：谢燮
朝代：南北朝

迎春故早发，独自不疑寒。畏落众花后，无人别意看。
明月子
作者：谢燮
朝代：南北朝

杪秋之遥夜，明月照高楼。登楼一回望，望见东陌头。故人眇千里，言别历九秋。相思不相见，望望空离忧。
陇头水
作者：谢燮
朝代：南北朝

陇坂望咸阳，征人惨思肠。咽流喧断岸，游沫聚飞梁。凫分敛冰彩，虹饮照旗光。试听铙歌曲，唯吟君马黄。
雨雪曲
作者：谢燮
朝代：南北朝

朔边昔离别，寒风复凄切。峨峨六尺冰，飘飘千里雪。未塞袁安户，行封苏武节。应随陇水流，几过空呜咽。
和萧国子咏柰花诗
作者：谢瑱
朝代：南北朝

俱荣上节初，独秀高秋晚。吐绿变衰园，舒红摇落苑。不逐奇幻生，宁从吹律暄。幸同瑶华折，为君聊赠远。
九日从宋公戏马台集送孔令诗
作者：谢瞻
朝代：南北朝

风至授寒服，霜降休百工。繁林收阳彩，密苑解华丛。巢幕无留燕，遵渚有归鸿。轻霞冠秋日，迅商薄清穹。圣心眷嘉节，扬銮戾行宫。四筵沾芳醴，中堂起丝桐。扶光迫西汜，欢馀宴有穷。逝矣将归客，养素克有终。临流怨莫从，欢心叹飞蓬。
于安城答灵运诗
作者：谢瞻
朝代：南北朝

条繁林弥蔚，波清源愈浚。华宗诞吾秀，之子绍前胤。绸缪结风徽，烟煴吐芳讯。鸿渐随事变，云台与年峻。华萼相光饰，嘤鸣悦同响。亲亲子敦余，贤贤五尔赏。比景后鲜辉，方年一日长。萎叶爱荣条，涸流好河广。徇业谢成操，复礼愧贫乐。幸会果代耕，符守江南曲。履运伤荏苒，遵途欢缅邈。布怀存所钦，我劳一何笃。肇允虽同规，翻飞各异概。迢递封畿外，窈窕承明内。寻途之既暌，即理理已对。丝路有恒悲，矧乃在吾爱。跬行安步武，铩翮周数仞。岂不识高远，违方往有吝。岁寒霜雪严，过半路愈峻。量己畏友朋，勇退不敢进。行矣励令猷，写诚酬来讯。
于安城答灵运诗·其一
作者：谢瞻
朝代：南北朝

条繁林弥蔚，波清源愈浚。华宗诞吾秀，之子绍前胤。绸缪结风徽，烟煴吐芳讯。鸿渐随事变，云台与年峻。
于安城答灵运诗·其三
作者：谢瞻
朝代：南北朝

徇业谢成操，复礼愧贫乐。幸会果代耕，符守江南曲。履运伤荏苒，遵途欢缅邈。布怀存所钦，我劳一何笃。
于安城答灵运诗·其二
作者：谢瞻
朝代：南北朝

华萼相光饰，嘤鸣悦同响。亲亲子敦余，贤贤五尔赏。比景后鲜辉，方年一日长。萎叶爱荣条，涸流好河广。
于安城答灵运诗·其五
作者：谢瞻
朝代：南北朝

跬行安步武，铩翮周数仞。岂不识高远，违方往有吝。岁寒霜雪严，过半路愈峻。量己畏友朋，勇退不敢进。行矣励令猷，写诚酬来讯。
于安城答灵运诗·其四
作者：谢瞻
朝代：南北朝

肇允虽同规，翻飞各异概。迢递封畿外，窈窕承明内。寻途之既暌，即理理已对。丝路有恒悲，矧乃在吾爱。
王抚军庾西阳集别时为豫章太守庾被徵还东诗
作者：谢瞻
朝代：南北朝

祗召旋北京，守官反南服。方舟析旧知，对筵旷明牧。举觞矜饮饯，指途念出宿。来晨无定端，别晷有成速。颓阳照通津，夕阴暧平陆。榜人理行舻，輶轩命归仆。分手东城闉，发棹西江隩。离会虽相杂，逝川岂往复。谁谓情可书，尽言非尺牍。
答康乐秋霁诗
作者：谢瞻
朝代：南北朝

夕霁风气凉，闲房有馀清。开轩灭华烛，月露皓已盈。独夜无物役，寝者亦云宁。忽获愁霖唱，怀劳奏所诚。叹彼行旅艰，深兹眷言情。伊余虽寡慰，殷忧暂为轻。牵率酬嘉藻，长揖愧吾生。
经张子房庙诗
作者：谢瞻
朝代：南北朝

王风哀以思，周道荡无章。卜洛易隆替，兴乱罔不亡。力政吞九鼎，苛慝暴三殇。息肩缠民思，灵鉴集朱光。伊人感代工，聿来扶兴王。婉婉幕中画，辉辉天业昌。鸿门销薄蚀，垓下陨欃枪。爵仇建萧宰，定都护储皇。肇允契幽叟，翻飞指帝乡。惠心奋千祀，清埃播无疆。神武睦三正，裁成被八荒。明两烛河阴，庆霄薄汾阳。銮旌历颓寝，饰像荐嘉尝。圣心岂徒甄，惟德在无忘。逝者如可作，揆子慕周行。济注属车士，粲粲翰墨场。瞽夫违盛观，竦踊企一方。四达虽平直，蹇步愧无良。餐和忘微远，延首咏太康。
之宣城郡出新林浦向板桥诗
作者：谢脁
朝代：南北朝
体裁：诗

江路西南永，归流东北骛。天际识归舟，云中辨江树。旅思倦摇摇，孤游昔已屡。既欢怀禄情，复协沧洲趣。嚣尘自兹隔，赏心于此遇。虽无玄豹姿，终隐南山雾。
和徐都曹出新亭渚诗
作者：谢脁
朝代：南北朝
体裁：诗

宛洛佳遨游，春色满皇州。结轸青郊路，回瞰苍江流。日华川上动，风光草际浮。桃李成蹊径，桑榆荫道周。东都已俶载，言归望绿畴。
晚登三山还望京邑
作者：谢脁
朝代：南北朝
体裁：诗

灞涘望长安，河阳视京县。
白日丽飞甍，参差皆可见。
余霞散成绮，澄江静如练。
喧鸟覆春洲，杂英满芳甸。
去矣方滞淫，怀哉罢欢宴。
佳期怅何许，泪下如流霰。
有情知望乡，谁能鬒不变！
暂使下都夜发新林至京邑赠西府同僚
作者：谢脁
朝代：南北朝
体裁：诗

大江流日夜，客心悲未央。徒念关山近，终知返路长。秋河曙耿耿，寒渚夜苍苍。引领见京室，宫雉正相望。金波丽鳷鹊，玉绳低建章。驱车鼎门外，思见昭丘阳。驰晖不可接，何况隔两乡？风云有鸟路，江汉限无梁。常恐鹰隼击，时菊委严霜。寄言罻罗者，寥廓已高翔。
游东田诗
作者：谢脁
朝代：南北朝
体裁：诗

戚戚苦无悰，携手共行乐。寻云陟累榭，随山望菌阁。远树暧阡阡，生烟纷漠漠。鱼戏新荷动，鸟散馀花落。不对芳春酒，还望青山郭。
玉阶怨·夕殿下珠帘
作者：谢脁
朝代：南北朝
体裁：诗

夕殿下珠帘，流萤飞复息。长夜缝罗衣，思君此何极。
王孙游
作者：谢脁
朝代：南北朝
体裁：诗

绿草蔓如丝，杂树红英发。无论君不归，君归芳已歇。
隋王鼓吹曲十首 其四 入朝曲
作者：谢脁
朝代：南北朝
体裁：诗

江南佳丽地，金陵帝王州。逶迤带绿水，迢递起朱楼。飞甍夹驰道，垂杨荫御沟。凝笳翼高盖，叠鼓送华辀。献纳云台表，功名良可收。
齐太庙乐歌十六首 其一 肃咸乐
作者：谢超宗
朝代：南北朝

絜诚底孝，孝感烟霜。夤仪式序，肃礼绵张。金华树藻，肃哲腾光。殷殷升奏，严严阶庠。匪椒匪玉，是降是将。懋分神衷，翊佑传昌。
齐太庙乐歌十六首 其七 凯容乐
作者：谢超宗
朝代：南北朝

国昭惟茂，帝穆惟崇。登祥纬远，缔世景融。纷纶睿绪，庵蔚王风。明进厥始，浚哲文终。
齐太庙乐歌十六首 其三 嘉荐乐
作者：谢超宗
朝代：南北朝

清思眑眑，閟寝微微。恭言载感，肃若有希。芬俎具陈，嘉荐兼列。凝馨烟飏，分照星哲。睿灵式降，协我帝道。上澄五纬，下陶八表。
齐太庙乐歌十六首 其九 凯容乐
作者：谢超宗
朝代：南北朝

严宗正典，崇享肇禋。九章既禋，三清既陈。昭恭皇祖，承假徽神。贞佑伊协，卿蔼是邻。
齐太庙乐歌十六首 其二 引牲乐
作者：谢超宗
朝代：南北朝

肇祀严灵，恭礼尊国。达敬傅典，结孝陈则。芬涤既肃，牺牷既整。耸诚流思，端仪选景。肆礼伫夜，绵乐望晨。崇席皇鉴，用飨明神。
齐太庙乐歌十六首 其五 永至乐
作者：谢超宗
朝代：南北朝

戏繇惟则，姬经式序。九司联事，八方承宇。銮迾静陈，缦乐具举。凝旒若慕，倾璜载伫。振振璇卫，穆穆礼容。载蔼皇步，式敷帝踪。
齐太庙乐歌十六首 其八 凯容乐
作者：谢超宗
朝代：南北朝

璇条夤蔚，琼源浚照。懋矣皇烈，载挺明劭。永言敬思，式恭惟教。休途良乂，荣光有耀。
齐太庙乐歌十六首 其六 登歌
作者：谢超宗
朝代：南北朝

清明既鬯，大孝乃熙。天仪睟怆，皇心俨思。既芬房豆，载絜牷牲。郁裸升礼，鋗玉登声。茂对幽岩，式奉徽灵。以享以祀，惟感惟诚。
齐太庙乐歌十六首 其十 凯容乐
作者：谢超宗
朝代：南北朝

肃惟敬祀，絜事参芗。环袨像缀，缅密丝簧。明明烈祖，尚锡龙光。粤雅于姬，伊颂在商。
齐太庙乐歌十六首 其十一 凯容乐
作者：谢超宗
朝代：南北朝

神宫懋邺，明寝昌基。德凝羽缀，道鬯容辞。假我帝绪，懿我皇维。昭大之载，国齐之祺。
齐太庙乐歌十六首 其十三 凯容乐
作者：谢超宗
朝代：南北朝

月灵诞庆，云瑞开祥。道茂渊柔，德表徽章。粹训宸中，仪形宙外。容蹈凝华，金羽传蔼。
齐太庙乐歌十六首 其十二 宣德凯容乐
作者：谢超宗
朝代：南北朝

道閟期运，义开藏用。皇矣睿祖，至哉攸纵。循规烈炤，袭矩重芬。德溢轩羲，道懋炎云。
齐太庙乐歌十六首 其十五 肆夏乐
作者：谢超宗
朝代：南北朝

礼既升，乐以愉。昭序溢，幽飨馀。人只鬯，敬教敷。神光动，灵驾翔。芬九垓，镜八乡。福无届，祚无疆。
齐太庙乐歌十六首 其十六 休成乐
作者：谢超宗
朝代：南北朝

睿孝式鬯，飨敬爰偏。谛容辍序，佾文静县。辰仪耸跸，霄卫浮銮。旒帟云舒，翠华景抟。恭惟尚烈，休明再缠。国猷远蔼，昌图聿宣。
齐太庙乐歌十六首 其十四 永祚乐
作者：谢超宗
朝代：南北朝

构宸抗宇，合轸齐文。万灵载溢，百礼以殷。朱弦绕风，翠羽停云。桂樽既涤，瑶俎既薰。升荐惟诚，昭礼惟芬。降祉遥裔，集庆氤氲。
齐太庙乐歌十六首 其四 昭夏乐
作者：谢超宗
朝代：南北朝

涓辰选气，展礼恭祗。重闱月洞，层牖烟施。载虚玉鬯，载受金枝。天歌折飨，云舞罄仪。神惟降止，泛景凝羲。帝华永蔼，泯藻方摛。
齐太庙乐歌十六首·肃咸乐
作者：谢超宗
朝代：南北朝

絜诚底孝，孝感烟霜。夤仪式序，肃礼绵张。金华树藻，肃哲腾光。殷殷升奏，严严阶庠。匪椒匪玉，是降是将。懋分神衷，翊佑传昌。肇祀严灵，恭礼尊国。达敬傅典，结孝陈则。芬涤既肃，牺牷既整。耸诚流思，端仪选景。肆礼伫夜，绵乐望晨。崇席皇鉴，用飨明神。清思眑眑，閟寝微微。恭言载感，肃若有希。芬俎具陈，嘉荐兼列。凝馨烟飏，分照星哲。睿灵式降，协我帝道。上澄五纬，下陶八表。涓辰选气，展礼恭祗。重闱月洞，层牖烟施。载虚玉鬯，载受金枝。天歌折飨，云舞罄仪。神惟降止，泛景凝羲。帝华永蔼，泯藻方摛。戏繇惟则，姬经式序。九司联事，八方承宇。銮迾静陈，缦乐具举。凝旒若慕，倾璜载伫。振振璇卫，穆穆礼容。载蔼皇步，式敷帝踪。清明既鬯，大孝乃熙。天仪睟怆，皇心俨思。既芬房豆，载絜牷牲。郁裸升礼，鋗玉登声。茂对幽岩，式奉徽灵。以享以祀，惟感惟诚。国昭惟茂，帝穆惟崇。登祥纬远，缔世景融。纷纶睿绪，庵蔚王风。明进厥始，浚哲文终。璇条夤蔚，琼源浚照。懋矣皇烈，载挺明劭。永言敬思，式恭惟教。休途良乂，荣光有耀。严宗正典，崇享肇禋。九章既禋，三清既陈。昭恭皇祖，承假徽神。贞佑伊协，卿蔼是邻。肃惟敬祀，絜事参芗。环袨像缀，缅密丝簧。明明烈祖，尚锡龙光。粤雅于姬，伊颂在商。神宫懋邺，明寝昌基。德凝羽缀，道鬯容辞。假我帝绪，懿我皇维。昭大之载，国齐之祺。道閟期运，义开藏用。皇矣睿祖，至哉攸纵。循规烈炤，袭矩重芬。德溢轩羲，道懋炎云。月灵诞庆，云瑞开祥。道茂渊柔，德表徽章。粹训宸中，仪形宙外。容蹈凝华，金羽传蔼。构宸抗宇，合轸齐文。万灵载溢，百礼以殷。朱弦绕风，翠羽停云。桂樽既涤，瑶俎既薰。升荐惟诚，昭礼惟芬。降祉遥裔，集庆氤氲。睿孝式鬯，飨敬爰偏。谛容辍序，佾文静县。辰仪耸跸，霄卫浮銮。旒帟云舒，翠华景抟。恭惟尚烈，休明再缠。国猷远蔼，昌图聿宣。
华光省中夜闻城外捣衣诗
作者：费昶
朝代：南北朝

阊阖下重关，丹墀吐明月。秋气城中冷，秋砧城外发。浮声绕雀台，飘响度龙阙。宛转何藏摧，当从上路来。藏摧意未已，定自乘轩里。乘轩尽世家，佳丽似朝霞。圆珰耳上照，方绣领间斜。衣薰百和屑，鬓插九枝花。昨暮庭槐落，今朝罗绮薄。拂席卷鸳鸯，开幔舒龟鹤。金波正容与，玉步依砧杵。红袖往还萦，素腕参差举。徒闻不得见，独夜空愁伫。独夜何穷极，怀之在心恻。阶垂玉衡露，庭舞相风翼。沥滴流星辉，灿烂长河色。三冬诚足用，五日无粮食。扬云已寂寥，今君复弦直。
发白马
作者：费昶
朝代：南北朝

家本楼烦俗，召募羽林儿。怖羌角牴戏，习战昆明池。弓韬不复挽，剑衣恒露铍。一辞豹尾内，长别属车垂。白马今虽发，黄河未结澌。寄言闺中妇，逢春心勿移。
和萧洗马画屏风诗二首 其一 阳春发和气
作者：费昶
朝代：南北朝

日静班姬门，风轻董贤馆。卷耳缘阶出，反舌登墙唤。蚕女桂枝钩，游童苏合弹。拂袖当留客，相逢莫相难。
和萧洗马画屏风诗二首 其二 秋夜凉风起
作者：费昶
朝代：南北朝

佳人在河内，征夫镇马邑。零露一朝团，中夜两垂泣。气爽床长冷，天寒针缕涩。红颜本暂时，君还讵相及。
和萧洗马画屏风诗二首·阳春发和气
作者：费昶
朝代：南北朝

日静班姬门，风轻董贤馆。卷耳缘阶出，反舌登墙唤。蚕女桂枝钩，游童苏合弹。拂袖当留客，相逢莫相难。佳人在河内，征夫镇马邑。零露一朝团，中夜两垂泣。气爽床长冷，天寒针缕涩。红颜本暂时，君还讵相及。
和萧记室春旦有所思诗
作者：费昶
朝代：南北朝

芳树发春辉，蔡子望青衣。水逐桃花去，春随杨柳归。杨柳何时归，袅袅复依依。已荫章台陌，复扫长门扉。独知离心者，坐惜春光违。洛阳远如日，何由见宓妃。
咏入幌风诗
作者：费昶
朝代：南北朝

经堂泛宝瑟，乘隙动浮埃。锵金驱响至，举袂送芳来。能使兰膏灭，乍见珠帘开。轻裾试一举，令子暂迟回。
咏照镜诗
作者：费昶
朝代：南北朝

晨晖照杏梁。飞燕起朝妆。留心散广黛。轻手约花黄。正钗时念影。拂絮且怜香。方嫌翠色故。乍道玉无光。城中皆半额。非妾画眉长。
巫山高
作者：费昶
朝代：南北朝

巫山光欲晚，阳台色依依。彼美岩之曲，宁知心是非。朝云触石起，暮雨润罗衣。愿解千金佩，请逐大王归。
思公子
作者：费昶
朝代：南北朝

公子才气饶，凌云自飘飘。东出斗鸡道，西登饮马桥。夕冥银为烛，朝燔桂作焦。虞卿亦何命，穷极苦无聊。
春郊见美人诗
作者：费昶
朝代：南北朝

芳郊拾翠人，回袖卷芳春。金辉起步摇，红采发吹纶。阳阳盖顶日，飘飘马足尘。薄暮高楼下，当知妾姓秦。
有所思
作者：费昶
朝代：南北朝

上林乌欲栖，长门日行暮。所思郁不见，空想丹墀步。帘动意君来，雷声似车度。北方佳丽子，窈窕能回顾。夫君自迷惑，非为妾心妒。
芳树
作者：费昶
朝代：南北朝

幸被夕风吹，屡得朝光照。枝低疑欲舞，花开似含笑。长夜路悠悠，所思不可召。行人早旋返，贱妾犹年少。
行路难二首
作者：费昶
朝代：南北朝

君不见长安客舍门。倡家少女名桃根。贫穷夜纺无灯烛。何言一朝奉至尊。至尊离宫百馀处。千门万户不知曙。惟闻哑哑城上乌。玉阑金井牵辘轳。丹梁翠柱飞流苏。香薪桂火炊雕胡。当年翻覆无常定。薄命为女何必粗。君不见人生百年如流电。心中坎壈君不见。我昔初入椒房时。讵减班姬与飞燕。朝逾金梯上凤楼。暮下琼钩息鸾殿。柏梁昼夜香。锦帐自飘飏。笙歌枣下曲。琵琶陌上桑。过蒙恩所赐。馀光曲沾被。既逢阴后不自专。复值程姬有所避。黄河千年始一清。微躯再逢永无议。蛾眉偃月徒自妍。傅粉施朱欲谁为。不如天渊水中鸟。双去双飞长比翅。
行路难二首·其一
作者：费昶
朝代：南北朝

君不见长安客舍门。倡家少女名桃根。贫穷夜纺无灯烛。何言一朝奉至尊。至尊离宫百馀处。千门万户不知曙。惟闻哑哑城上乌。玉阑金井牵辘轳。丹梁翠柱飞流苏。香薪桂火炊雕胡。当年翻覆无常定。薄命为女何必粗。
行路难二首·其二
作者：费昶
朝代：南北朝

君不见人生百年如流电。心中坎壈君不见。我昔初入椒房时。讵减班姬与飞燕。朝逾金梯上凤楼。暮下琼钩息鸾殿。柏梁昼夜香。锦帐自飘飏。笙歌枣下曲。琵琶陌上桑。过蒙恩所赐。馀光曲沾被。既逢阴后不自专。复值程姬有所避。黄河千年始一清。微躯再逢永无议。蛾眉偃月徒自妍。傅粉施朱欲谁为。不如天渊水中鸟。双去双飞长比翅。
赠徐郎诗
作者：费昶
朝代：南北朝

汉水如鸡，昆山抵鹊。维皇多士，譬兹珠璞。皎皎名驹，昂昂野鹤。思发泉涌，纸飞云落。射策除郎，明经拜爵。家盈鞶帨，人有丹雘。车载斗量，束之高阁。并海之斥，奕叶才雄。北邻稷下，南接淹中。礼无变俗，乐有正风。舆人善诵，君子固穷。坐腰青紫，俯拾三公。曰子大夫，有声有度。山东只立，关西独步。奋翮高云，扬镳远路。王侯十辟，英杰三顾。貌若断山，心如武库。昔闻旧矣，寤寐咏歌。我刺未书，君骖肯过。爱而不见，独抱萦波。晨瞻洛汭，夕望江沱。方年已叔，乃遇萧何。何用好仁，从游则变。何用祛鄙，万顷斯见。子亦绝伦，争驱前彦。斧藻其德，雕龙其绚。殷勤胶漆，留连琴酒。居徒壁立，妪亦粗丑。纺绩江南，躬耕谷口。庭中三径，门前五柳。子若弹冠，余当结绶。
赠徐郎诗
作者：费昶
朝代：南北朝
体裁：四言诗

汉水如鸡，昆山抵鹊。维皇多士，譬兹珠璞。皎皎名驹，昂昂野鹤。思发泉涌，纸飞云落。射策除郎，明经拜爵。家盈鞶帨，人有丹雘。车载斗量，束之高阁。（一章）并海之斥，奕叶才雄。北邻稷下，南接淹中。礼无变俗，乐有正风。舆人善诵，君子固穷。坐腰青紫，俯拾三公。（二章）曰子大夫，有声有度。山东只立，关西独步。奋翮高云，扬镳远路。王侯十辟，英杰三顾。貌若断山，心如武库。（三章）昔闻旧矣，寤寐咏歌。我刺未书，君骖肯过。爱而不见，独抱萦波。晨瞻洛汭，夕望江沱。方年已叔，乃遇萧何。（四章）何用好仁，从游则变。何用祛鄙，万顷斯见。子亦绝伦，争驱前彦。斧藻其德，雕龙其绚。（五章）殷勤胶漆，留连琴酒。居徒壁立，妪亦粗丑。纺绩江南，躬耕谷口。庭中三径，门前五柳。子若弹冠，余当结绶。（六章）
采菱曲
作者：费昶
朝代：南北朝

妾家五湖口，采菱五湖侧。玉面不关妆，双眉本翠色。日斜天欲暮，风生浪未息。宛在水中央，空作两相忆。
长门怨
作者：费昶
朝代：南北朝

向夕千愁起，自悔何嗟及。愁思且归床，罗襦方掩泣。绛树摇风软，黄鸟弄声急。金屋贮娇时，不言君不入。
乱后别苏州人诗
作者：贺力牧
朝代：南北朝

徘徊睇阊阖，怅望机姑苏。慨矣嗟荒运，悲哉惜霸图。子常终覆郢，宰嚭遂亡吴。石陨星方暗，山崩川自枯。周京摧棫朴，汉社落枌榆。宫毁无巢燕，城空馀堞乌。兹邦号端委，多士自相趋。照庑同燕石，光车等魏珠。言离已惆怅，念别更踟蹰。若访任公子，求余东海隅。
关山月
作者：贺力牧
朝代：南北朝

重关敛暮烟，明月下秋前。照石疑分镜，临弓似引弦。雾暗迷旗影，霜浓湿剑莲。此处离乡客，遥心万里悬。
赋得为我弹鸣琴诗
作者：贺彻
朝代：南北朝

薄暮高堂上，调琴召美人。伯喈声未尽，相如曲复新。点徽还转弄，乱爪更留宾。聊持一弦响，杂起艳歌尘。
赋得长笛吐清气诗
作者：贺彻
朝代：南北朝

胡关氛雾侵，羌笛吐清音。韵切山阳曲，声悲陇上吟。柳折城边树，梅舒岭外林。方知出塞虏，不惮武溪深。
采桑
作者：贺彻
朝代：南北朝

蚕妾出房栊，结伴类花丛。度水春衫绿，映日晚妆红。钏声时动树，衣香自入风。钩长嫩枝曲，叶尽细条空。竞采须盈手，争归欲满笼。自怜公府步，谁与少年同。
咏春风诗
作者：贺文标
朝代：南北朝

排帘动轻幔，泛水拂垂杨。本持飘落蕊，翻送舞衣香。
离合诗
作者：贺道庆
朝代：南北朝

促席宴间夜，足欢不觉疲。咏歌无馀愿，永言终在斯。
咏龟诗
作者：赵儒宗
朝代：南北朝

有灵堪托梦，无心解自谋。不能蓍下伏，强从莲上游。负图非所冀，支床空见留。傥蒙一曳尾，当为屡回头。
洛阳道
作者：车𣀉
朝代：南北朝
体裁：古风

洛阳道八达，洛阳城九重。重关如隐起，双阙似芙蓉。王孙重行乐，公子好游从。别有倾人处，佳丽夜相逢。
车遥遥
作者：车𣀉
朝代：南北朝
体裁：乐府曲辞

车遥遥兮马洋洋，追思君兮不可忘。君安逝兮西入秦，愿将微影随君身。君在阴兮影不见，君仰日月妾所愿。
陇头水
作者：车𣀉
朝代：南北朝
体裁：古风

陇头征人别，陇水流声咽。只为识君恩，甘心从苦节。雪冻弓弦断，风鼓旗竿折。独有孤雄剑，龙泉字不灭。
骢马
作者：车𣀉
朝代：南北朝
体裁：古风

骢马镂金鞍，柘弹落金丸。意欲骖驔走，先作野游盘。平明发下蔡，日中过上兰。路远行须疾，非是畏人看。
和阴梁州杂怨诗
作者：邓铿
朝代：南北朝

别离虽未久，遂如长别离。丛桂频销叶，庭树几攀枝。君言妾貌改，妾畏君心移。终须一相见，并得两相知。
奉和夜听妓声诗
作者：邓铿
朝代：南北朝

烛华似明月，鬟影胜飞桥。妓儿齐郑乐，争妍学楚腰。新歌自作曲，旧瑟不须调。众中俱不笑，座上莫相撩。
月夜闺中诗
作者：邓铿
朝代：南北朝

闺中日已暮，楼上月初华。树阴缘砌上，窗影向床斜。开帷伤只凤，吹灯惜落花。谁能当此夕，独处类倡家。
七夕诗
作者：邢邵
朝代：南北朝

盈盈河水侧，朝朝长叹息。不吝渐衰苦，波流讵可测。秋期忽云至，停梭理容色。束衿未解带，回銮已沾轼。不见眼中人，谁堪机上织。愿逐青鸟去，暂因希羽翼。
三日华林园公宴诗
作者：邢邵
朝代：南北朝

回銮自乐野，弭盖属瑶池。五丞接光景，七友树风仪。芳春时欲遽，览物惜将移。新萍已冒沼，馀花尚满枝。草滋径芜没，林长山蔽亏。芳筵罗玉俎，激水漾金卮。歌声断以续，舞袖合还离。
冬夜酬魏少傅直史馆诗
作者：邢邵
朝代：南北朝

年病从横至，动息不自安。兼豆未能饱，重裘讵解寒。况乃冬之夜，霜气有馀酸。风音响北牖，月影度南端。灯光明且灭，华烛新复残。衰颜依候改，壮志与时阑。体羸不尽带，发落强扶冠。夜景将欲近，夕息故无宽。忽有清风赠，辞义婉如兰。先言叹三友，末言惭一官。丽藻高郑卫，专学美齐韩。审谕虽有属，笔削少能干。高足自无限，积风良可抟。空想青门易，宁见赤松难。寄语东山道，高驾且盘桓。
冬日伤志篇
作者：邢邵
朝代：南北朝

昔时惰游士，任性少矜裁。朝驱玛瑙勒，夕衔熊耳杯。折花步淇水，抚瑟望丛台。繁华夙昔改，衰病一时来。重以三冬月，愁云聚复开。天高日色浅，林劲鸟声哀。终风激檐宇，馀雪满条枚。遨游昔宛洛，踟蹰今草莱。时事方去矣，抚己独伤怀。
应召甘露诗
作者：邢邵
朝代：南北朝

膏露且渐洽，凝液汭旌旗。草木尽沾被，玉散复珠霏。谁谓穹昊远，道合若应机。
思公子
作者：邢邵
朝代：南北朝

绮罗日减带，桃李无颜色。思君君未归，归来岂相识。
甘露颂
作者：邢邵
朝代：南北朝

休徵屡动，感极回天。流甘委素，玉润冰鲜。密房下结，珠琲上悬。布濩林野，洒散旌旃。
诗
作者：邢邵
朝代：南北朝

安得金仙术。两臆生羽翼。
贺老人星诗
作者：邢邵
朝代：南北朝

瑞动星光照，化穆月轮重。庶徵符祉箓，将以赞时雍。
齐韦道逊晚春宴诗
作者：邢邵
朝代：南北朝

日斜宾馆晚，风轻麦候初。檐喧巢幕燕，池跃戏莲鱼。石声随流响，桐影傍岩疏。谁能千里外，独寄八行书。
咏路
作者：邹浩
朝代：南北朝

赤路如龙蛇，不知几千丈。出没山水间，一下复一上。伊予独何为，与之同俯仰？
送庾羽骑抱诗
作者：郑公超
朝代：南北朝

旧宅青山远，归路白云深。迟暮难为别，摇落更伤心。空城落日影，迥地浮云阴。送君自有泪，不假听猿吟。
与道俗□人出莱城东南九里登云峰山论经书诗
作者：郑道昭
朝代：南北朝

靖觉镜□津。浮生厌人职。辟志访□游。云峻期登涉。拂衣出州□。缓步入烟域。苔替□径□。巃？星路逼。霞□□□友。凤驾缘虚赩。披衿接九贤。合盖高顶极。峥嵘非一□。林峦迭峻巇。双阙承汉开。绝巘虹萦敕。涧岨禽迹迷。窦狭鸟过亟。层穴通月□。飞岫陵地忆。回首盻京关。连州□莱即。还济河渐□。□来尘玉食。藏名隐仙丘。希言养神直。依微姑射踪。□□朱台日。尔时春岭明。松沙若点殖。攀石坐危□。□□栖倾侧。谈对洙㠇宾。清赏妙无色。图外表三玄。经中精十力。道音动齐泉。义风光韶棘。此会当百龄。斯观宁心识。目海浅毛流。□崖瞥鸿翼。相翔足终身。谁辩瑶与□。万象自云云。焉用挂情忆。槃桓竟何为。云峰聊可息。
与道俗□人出莱城东南九里登云峰山论经书诗
作者：郑道昭
朝代：南北朝
体裁：古风

靖觉镜□津。浮生厌人职。辟志访□游。云峻期登涉。拂衣出州□。缓步入烟域。苔替□径□。巃𡽨星路逼。霞□□□友。凤驾缘虚赩。披衿接九贤。合盖高顶极。峥嵘非一□。林峦迭峻巇。双阙承汉开。绝巘虹萦敕。涧岨禽迹迷。窦狭鸟过亟。层穴通月□。飞岫陵地忆。回首盻京关。连州□莱即。还济河渐□。□来尘玉食。藏名隐仙丘。希言养神直。依微姑射踪。□□朱台日。尔时春岭明。松沙若点殖。攀石坐危□。□□栖倾侧。谈对洙㠇宾。清赏妙无色。图外表三玄。经中精十力。道音动齐泉。义风光韶棘。此会当百龄。斯观宁心识。目海浅毛流。□崖瞥鸿翼。相翔足终身。谁辩瑶与□。万象自云云。焉用挂情忆。槃桓竟何为。云峰聊可息。
于莱城东十里与诸门徒登青阳岭太基山上四面及中嵿扫石置仙坛诗
作者：郑道昭
朝代：南北朝

寻日爱丘素，嗟月开靖场。东峰青烟寺，西顶白云堂。朱阳台望远，玄灵崖色光。高坛周四岭，中明起前岗。神居杳汉眇，接景拂霓裳。□微三四子，披霞度仙房。潇潇步林石，缭缭歌道章。空谷和鸣磬，风岫吐浮香。冷冷□虚唱，郁郁绕松梁。伊余莅东国，杖节牧齐疆。乘务惜暂暇，游此无事方。依岩论孝老，斟泉语经庄。长文听远义，门徒森山行。踌蹰念岁述，幽衿烛扶桑。栖槃时自我，岂云蹈行藏。
咏飞仙室诗
作者：郑道昭
朝代：南北朝

岩堂隐星霄，遥檐驾云飞。郑公乘日至，道士投霞归。
登云峰山观海岛诗
作者：郑道昭
朝代：南北朝

山游悦遥赏，观沧眺白沙。云路沈仙驾，灵章飞玉车。金轩接日彩，紫盖通月华。腾龙蔼星水，翻凤映烟家。往来风云道，出入朱明霞。雾帐芳宵起，蓬台植汉邪。流精丽旻部，低翠曜天葩。此瞩宁独好，斯见理如麻。秦皇非徒驾，汉武岂空嗟。
行经张子房庙诗
作者：郑鲜之
朝代：南北朝

七雄裂周纽，道尽鼎亦沦。长风晦昆溟，潜龙动泗滨。紫烟翼丹虬，灵媪悲素鳞。
五盛阴诗
作者：释亡名
朝代：南北朝

先去非长别，后来非久亲。新坟将旧冢，相次似鱼鳞。茂陵谁辨汉，骊山讵识秦。千年与昨日，一种并成尘。定知今世土，还是昔时人。焉能取他骨，复持埋我身。
五苦诗五首 其一 生苦
作者：释亡名
朝代：南北朝

可患身为患，生将忧共生。心神恒独苦，宠辱横相惊。朝光非久照，夜独几时明。终成一聚土，强觅千年名。
五苦诗五首 其三 病苦
作者：释亡名
朝代：南北朝

拔剑平四海，横戈却万夫。一朝床枕上，回转仰人扶。壮色随肌减，呻吟与痛俱。绮罗虽满目，愁眉独向隅。
五苦诗五首 其二 老苦
作者：释亡名
朝代：南北朝

少日欣日益，老至苦年侵。红颜既罢艳，白发宁久吟。阶庭唯仰杖，朝府不胜簪。甘肥与妖丽，徒有壮时心。
五苦诗五首 其五 爱离
作者：释亡名
朝代：南北朝

谁忍心中爱，分为别后思。几时相握手，呜噎不能辞。虽言万里隔，犹有望还期。如何九泉下，更无相见时。
五苦诗五首 其四 死苦
作者：释亡名
朝代：南北朝

可惜凌云气，忽随朝露终。长辞白日下，独入黄泉中。池台既已没，坟陇向应空。唯当松柏里，千年恒劲风。
五苦诗五首·生苦
作者：释亡名
朝代：南北朝

可患身为患，生将忧共生。心神恒独苦，宠辱横相惊。朝光非久照，夜独几时明。终成一聚土，强觅千年名。少日欣日益，老至苦年侵。红颜既罢艳，白发宁久吟。阶庭唯仰杖，朝府不胜簪。甘肥与妖丽，徒有壮时心。拔剑平四海，横戈却万夫。一朝床枕上，回转仰人扶。壮色随肌减，呻吟与痛俱。绮罗虽满目，愁眉独向隅。可惜凌云气，忽随朝露终。长辞白日下，独入黄泉中。池台既已没，坟陇向应空。唯当松柏里，千年恒劲风。谁忍心中爱，分为别后思。几时相握手，呜噎不能辞。虽言万里隔，犹有望还期。如何九泉下，更无相见时。
偈
作者：释宝志
朝代：南北朝
体裁：偈颂

顿悟心源开宝藏，隐显灵踪现真相。独行独坐常巍巍，百亿化身无数量。纵令□塞满虚空，看时不见微尘相。可笑物空无比况，口吐明珠光晃晃。寻常见说不思议，一语标宗言下当。
十二时颂·其七
作者：释宝志
朝代：南北朝
体裁：古风

晡时申，学道先须不厌贫。有相本来权积聚，无形何用要安真。作净洁，却劳神，莫认愚痴作近邻。言下不求无处所，暂时唤作出家人。
十二时颂·其三
作者：释宝志
朝代：南北朝
体裁：古风

食时辰，无明本是释迦身。坐卧不知元是道，只么忙忙受苦辛。认声色，觅疏亲，只是他家染污人。若拟将心求佛道，问取虚空始出尘。
十二时颂·其九
作者：释宝志
朝代：南北朝
体裁：古风

黄昏戌，狂子兴功投暗室。假使心通无量时，历劫何曾异今日。拟商量，却啾唧，转使心头黑如漆。昼夜舒光照有无，痴人唤作波罗蜜。
十二时颂·其二
作者：释宝志
朝代：南北朝
体裁：古风

日出卯，用处不须生善巧。纵使神光照有无，起意便遭魔事挠。若施功，终不了，日夜被他人我拗。不用安排只么从，何曾心地生烦恼？
十二时颂·其五
作者：释宝志
朝代：南北朝
体裁：古风

日南午，四大身中无价宝。阳焰空华不肯抛，作意修行转辛苦。不曾迷，莫求悟，任你朝阳几回暮。有相身中无相身，无明路上无生路。
十二时颂·其八
作者：释宝志
朝代：南北朝
体裁：古风

日入酉，虚幻声音终不久。禅悦珍羞尚不餐，谁能更饮无明酒。没可抛，无物守，荡荡逍遥不曾有。纵你多闻达古今，也是痴狂外边走。
十二时颂·其六
作者：释宝志
朝代：南北朝
体裁：古风

日昳未，心地何曾安了义？他家文字没亲疏，莫起功夫求的意。任纵横，绝忌讳，长在人间不居止。运用不离声色中，历劫何曾暂抛弃？
十二时颂·其十
作者：释宝志
朝代：南北朝
体裁：古风

人定亥，勇猛精进成懈怠。不起纤豪修学心，无相光中常自在。超释迦，越祖代，心有微尘还窒阂。廓然无事顿清閒，他家自有通人爱。
十二时颂·其十一
作者：释宝志
朝代：南北朝
体裁：古风

夜半子，心住无生即生死。生死何曾属有无，用时便用没文字。祖师言，外边事，识取起时还不是。作意搜求实没踪，生死魔来任相试。
十二时颂·其十二
作者：释宝志
朝代：南北朝
体裁：古风

鸡鸣丑，一颗圆珠明已久。内外推寻觅总无，境上施为浑大有。不见头，又无手，世界坏时终不朽。未了之人听一言，只遮如今谁动口。
十二时颂·其四
作者：释宝志
朝代：南北朝
体裁：古风

禺中巳，未了之人教不至。假使通达祖师言，莫向心头安了义。只守玄，没文字，认著依前还不是。暂时自肯不追寻，旷劫不遭魔境使。
十四科头 其七 色空不二
作者：释宝志
朝代：南北朝
体裁：古风

法性本无青黄，众生谩造文章。吾我说他止观，自意扰扰颠狂。不识圆通妙理，何时得会真常？自疾不能治疗，却教他人药方。外看将为是善，心内犹若豺狼。愚人畏其地狱，智者不异天堂。对境心常不起，举足皆是道场。佛与众生不二，众生自作分张。若欲除却三毒，迢迢不离灾殃。智者知心是佛，愚人乐往西方。
十四科头 其三 佛与众生不二
作者：释宝志
朝代：南北朝
体裁：古风

众生与佛无殊，大智不异于愚。何须向外求宝，身田自有明珠。正道邪道不二，了知凡圣同途。迷悟本无差别，涅盘生死一如。究竟攀缘空寂，惟求意想清虚。无有一法可得，翛然自入无馀。
十四科头 其九 断除不二
作者：释宝志
朝代：南北朝
体裁：古风

丈夫运用堂堂，逍遥自在无妨。一切不能为害，坚固犹若金刚。不著二边中道，翛然非断非常。五欲贪嗔是佛，地狱不异天堂。愚人妄生分别，流浪生死猖狂。智者达色无碍，声闻无不恛徨。法性本无瑕翳，众生妄执青黄。如来引接迷愚，或说地狱天堂。弥勒身中自有，何须别处思量。弃却真如佛像，此人即是颠狂。声闻心中不了，唯只趁逐言章。言章本非真道，转加务刚强。心里蚖蛇蝮蠍，螫著便即遭伤。不解文中取义，何时得会真常？死入无间地狱，神识枉受灾殃。
十四科头 其二 持犯不二
作者：释宝志
朝代：南北朝
体裁：古风

丈夫运用无碍，不为戒律所制。持犯本自无生，愚人被他禁系。智者造作皆空，声闻触途为滞。大士肉眼圆通，二乘天眼有翳。空中妄执有无，不达色心无碍。菩萨与俗同居，清净曾无染世。愚人贪著涅盘，智者生死实际。法性空无言说，缘起略无些子。百岁无智小儿，小儿有智百岁。
十四科头 其五 静乱不二
作者：释宝志
朝代：南北朝
体裁：古风

声闻厌喧求静，犹如弃面求饼。饼即从来是面，造作随人百变。烦恼即是菩提，无心即是无境。生死不异涅盘，贪嗔如焰如影。智者无心求佛，愚人执邪执正。徒劳空过一生，不见如来妙顶。了达淫欲性空，镬汤炉炭自冷。
十四科头 其八 生死不二
作者：释宝志
朝代：南北朝
体裁：古风

世间诸法如幻，生死犹若雷电。法身自在圆通，出入山河无间。颠倒妄想本空，般若无迷无乱。三毒本自解脱，何须摄念禅观。只为愚人不了，从地戒律决断。不识寂灭真如，何时得登彼岸？智者无恶可断，运用随心合散。法性本来空寂，不为生死所绊。若欲断除烦恼，此是无明痴汉。烦恼即是菩提，何用别求禅观？实际无佛无魔，心体无形无段。
十四科头 其六 善恶不二
作者：释宝志
朝代：南北朝
体裁：古风

我自身心快乐，翛然无善无恶。法身自在无方，触目无非正觉。六尘本来空寂，凡夫妄生执著。涅盘生死太平，四海阿谁厚薄？无为大道自然，不用将心画度。菩萨散诞灵通，所作常含妙觉。声闻执法坐禅，如蚕吐丝自缚。法性本来圆明，病愈何须执药。了知诸法平等，翛然清虚快乐。
十四科头 其十 真俗不二
作者：释宝志
朝代：南北朝
体裁：古风

法师说法极好，心中不离烦恼。口谈文字化他，转更增他生老。真妄本来不二，凡夫弃妄觅道。四众云集听讲，高座论义浩浩。南座北座相争，四众为言为好。虽然口谈甘露，心里寻常枯燥。自己元无一钱，日夜数他珍宝。恰似无智愚人，弃却真金担草。心中三毒不舍，未审何时得道？
十四科头 其十三 运用无碍
作者：释宝志
朝代：南北朝
体裁：古风

我今滔滔自在，不羡公王卿宰。四时犹若金刚，昔乐今常不改。法宝喻于须弥，智慧广于江海。不为八风所牵，亦无精进懈怠。任性浮沈若颠，散诞踪横自在。遮莫刀剑临头，我自安然不采。
十四科头 其十二 境照不二
作者：释宝志
朝代：南北朝
体裁：古风

禅师体离无明，烦恼从何处生？地狱天堂一相，涅盘生死空名。亦无贪嗔可断，亦无佛道可成。众生与佛平等，自然圣智惺惺。不为六尘所染，句句独契无生。正觉一念玄解，三世坦然皆平。非法非律自制，翛然真入圆成。绝此四句百非，如空无作无依。
十四科头 其十四 迷悟不二
作者：释宝志
朝代：南北朝
体裁：古风

迷时以空为色，悟即以色为空。迷悟本无差别，色空究竟还同。愚人唤南作北，智者达无西东。欲觅如来妙理，常在一念之中。阳焰本非其水，渴鹿狂趁匆匆。自身虚假不实，将空更欲觅空。世人迷倒至甚，如犬吠雷叿叿。
十四科头 其四 事理不二
作者：释宝志
朝代：南北朝
体裁：古风

心王自在翛然，法性本无十缠。一切无非佛事，何须摄念坐禅。妄想本来空寂，不用断除攀缘。智者无心可得，自然无争无喧。不识无为大道，何时得证幽玄。佛与众生一种，众生即是世尊。凡夫妄生分别，无中执有迷奔。了达贪嗔空寂，何处不是真门？
大乘赞十首·其一
作者：释宝志
朝代：南北朝
体裁：六言诗

大道常在目前，虽在目前难睹。若欲悟道真体，莫除色声言语。言语即是大道，不假断除烦恼。烦恼本来空寂，妄情递相缠绕。一切如影如响，不知何恶何好。有心取相为实，定知见性不了。若欲作业求佛，业是生死大兆。生死业常随身，黑暗狱中未晓。悟理本来无异，觉后谁晚谁早。法界量同太虚，众生智心自小。但能不起吾我，涅盘法食常饱。
大乘赞十首·其七
作者：释宝志
朝代：南北朝
体裁：六言诗

可笑众生蠢蠢，各执一般异见。但欲傍鏊求饼，不解返本观面。面是正邪之本，由人造作百变。所须任意纵横，不假偏耽爱恋。无著即是解脱，有求又遭罗罥。慈心一切平等，真如菩提自现。若怀彼我二心，对面不见佛面。
大乘赞十首·其三
作者：释宝志
朝代：南北朝
体裁：六言诗

法性本来常寂，荡荡无有边畔。安心取舍之閒，被他二境回换。敛容入定坐禅，摄境安心觉观。机关木人修道，何时得达彼岸？诸法本空无著，境似浮云会散。忽悟本性元空，恰似热病得汗。无智人前莫说，打你色身星散。
大乘赞十首·其九
作者：释宝志
朝代：南北朝
体裁：六言诗

声闻心心断惑，能断之心是贼。贼贼递相除遣，何时了本语默。口内诵经千卷，体上问经不识。不解佛法圆通，徒劳寻行数黑。头陀阿练苦行，希望后身功德。希望即是隔圣，大道何由可得？譬如梦里度河，船师度过河北。忽觉床上安眠，失却度船轨则。船师及彼度人，两个本不相识。众生迷倒羁绊，往来三界疲极。觉悟生死如梦，一切求心自息。
大乘赞十首·其二
作者：释宝志
朝代：南北朝
体裁：六言诗

妄身临镜照影，影与妄身不殊。但欲去影留身，不知身本同虚。身本与影不异，不得一有一无。若欲存一舍一，永与真理相疏。更若爱圣憎凡，生死海里沉浮。烦恼因心有故，无心烦恼何居？不劳分别取相，自然得道须臾。梦时梦中造作，觉时觉境都无。翻思觉时与梦，颠倒二见不殊。改迷取觉求利，何异贩卖商徒？动静两亡常寂，自然契合真如。若言众生异佛，迢迢与佛常疏。佛与众生不二，自然究竟无馀。
大乘赞十首·其五
作者：释宝志
朝代：南北朝
体裁：六言诗

大道不由行得，说行权为凡愚。得理返观于行，始知枉用功夫。未悟圆通大理，要须言行相扶。不得执他知解，回光返本全无。有谁解会此说，教君向己推求。自见昔时罪过，除却五欲疮疣。解脱逍遥自在，随方贱卖风流。谁是发心买者，亦得似我无忧。
大乘赞十首·其八
作者：释宝志
朝代：南北朝
体裁：六言诗

世间几许痴人，将道复欲求道。广寻诸义纷纭，自救己身不了。专寻他文乱说，自称至理妙好。徒劳一生虚过，永劫沈沦生老。浊爱缠心不舍，清净智心自恼。真如法界丛林，返作荆棘荒草。但执黄叶为金，不悟弃金求宝。所以失念狂走，强力装持相好。口内诵经诵论，心里寻常枯槁。一朝觉本心空，具足真如不少。
大乘赞十首·其六
作者：释宝志
朝代：南北朝
体裁：六言诗

内见外见总恶，佛道魔道俱错。被此二大波旬，便即厌苦求乐。生死悟本体空，佛魔何处安著？只由妄情分别，前身后身孤薄。轮回六道不停，结业不能除却。所以流浪生死，皆由横生经略。身本虚无不实，返本是谁斟酌？有无我自能为，不劳妄心卜度。众生身同太虚，烦恼何处安著？但无一切希求，烦恼自然消落。
大乘赞十首·其十
作者：释宝志
朝代：南北朝
体裁：六言诗

悟解即是菩提，了本无有阶梯。堪叹凡夫伛偻，八十不能跋蹄。徒劳一生虚过，不觉日月迁移。向上看他师口，恰似失你孩儿。道俗峥嵘聚集，终日听他死语。不观己身无常，心行贪如狼虎。堪嗟二乘狭劣，要须摧伏六府。不食酒肉五辛，邪眼看他饮咀。更有邪行猖狂，修气不食盐醋。若悟上乘至真，不假分别男女。
谶诗
作者：释宝志
朝代：南北朝

乐哉三十馀，悲哉五十里。但看八十三，子地妖灾起。佞臣作欺妄，贼臣灭君子。若不信吾言，龙时侯贼起。且至马中间，衔悲不见喜。
谶诗
作者：释宝志
朝代：南北朝

昔年三十八，今年八十三。四中复有四，城北火酣酣。
谶诗二首·其一
作者：释宝志
朝代：南北朝

掘尾狗子自发狂。当死未死齧人伤。须臾之间自灭亡。起自汝阴死三湘。
谶诗二首·其二
作者：释宝志
朝代：南北朝

山家小儿果攘臂。太极殿前作虎视。
预言·其一
作者：释宝志
朝代：南北朝
体裁：古风

五马从南来，燕赵起三灾。□□勤修善，得见化城开。兔子乱三州，万恶自然收。东弱西强阿谁愁，欲得世燕南头。武安川里白鸡鸣，百姓辽乱心不宁。四月八日起鬼兵，冀州城东起长城。尔来君士面奄青，五月十日灭你名。冀州城头君子游，折尾苟子乱中州，欲得避世黄河头。今年天下是乱世，但勤修善自防身。得安乐，无忧愁，不肯看经心罗错。天下辽乱真可留，若得尽门斩贼头。
预言·其三
作者：释宝志
朝代：南北朝
体裁：古风

一斗谷夜饷，一疋绢二丈，丁车大牛西南上。若不信吾语，看先乌东飞，雉北走，空虚匡上见猪狗。□□□□□□□，日无光，月无影，星辰辽乱入。
估客乐
作者：释宝月
朝代：南北朝

大艑珂峨头，何处发扬州。借问艑上郎，见侬所欢不。初发扬州时，船出平津泊。五两如竹林，何处相寻博。
估客乐
作者：释宝月
朝代：南北朝

郎作十里行，侬作九里送。拔侬头上钗，与郎资路用。有信数寄书，无信心相忆。莫作瓶落井，一去无消息。
估客乐·其一
作者：释宝月
朝代：南北朝

大艑珂峨头，何处发扬州。借问艑上郎，见侬所欢不。
估客乐·其一
作者：释宝月
朝代：南北朝

郎作十里行，侬作九里送。拔侬头上钗，与郎资路用。
估客乐·其二
作者：释宝月
朝代：南北朝

初发扬州时，船出平津泊。五两如竹林，何处相寻博。
估客乐·其二
作者：释宝月
朝代：南北朝

有信数寄书，无信心相忆。莫作瓶落井，一去无消息。
估客乐四首
作者：释宝月
朝代：南北朝

郎作十里行，侬作九里送。拔侬头上钗，与郎资路用。有信数寄书，无信心相忆。莫作瓶落井，一去无消息。大艑珂峨头，何处发扬州。借问艑上郎，见侬所欢不？初发扬州时，船出平津泊。五两如竹林，何处相寻博。
行路难
作者：释宝月
朝代：南北朝

君不见孤雁关外发，酸嘶度扬越。空城客子心肠断，幽闺思妇气欲绝。凝霜夜下拂罗衣，浮云中断开明月。夜夜遥遥徒相思，年年望望情不歇。寄我匣中青铜镜，倩人为君除白发。行路难，行路难，夜闻南城汉使度，使我流泪忆长安！
行路难
作者：释宝月
朝代：南北朝
体裁：词

君不见孤雁关外发，酸嘶度扬越。
空城客子心肠断，幽闺思妇气欲绝。
凝霜夜下拂罗衣，浮云中断开明月。
夜夜遥遥徒相思，年年望望情不歇。
寄我匣中青铜镜，情人为君除白发。
行路难，行路难，
夜闻南城汉使度，使我流泪忆长安。
行路难
作者：释宝月
朝代：南北朝

君不见孤雁关外发，酸嘶度杨越。空城客子心肠断，幽闺思妇气欲绝。凝霜夜下拂罗衣，浮云中断开明月。夜夜遥遥徒相思，年年望望情不歇。取我匣中青铜镜，情人为我除白发。行路难，行路难。夜闻南城汉使度，使我流泪忆长安。
和受戒诗
作者：释惠令
朝代：南北朝

泬寥秋气爽，摇落寒林疏。风散飞廉雀，浪动昆明鱼。是日何为盛，证戒奉皇储。愿陪升自在，神通任卷舒。
咏孤石
作者：释惠标
朝代：南北朝

中原一孤石，地理不知年。根含彭泽浪，顶入香炉烟。崖成二鸟翼，峰作一芙莲。何时发东武，今来镇蠡川。
咏山诗三首
作者：释惠标
朝代：南北朝

灵山蕴丽名，秀出写蓬瀛。香炉带烟上，紫盖入霞生。雾卷莲峰出，岩开石镜明。定知丘壑里，并伫白云情。蛾眉信重险，天目本仙居。金华抱丹灶，玉笥蕴神书。幽人披薜荔，怨妾采蘼芜。紫岩无暮雨，何时送故夫。丹霞拂层阁，碧水泛蓬莱。鳌岫含烟耸，莲崖照日开。松门夹细叶，石磴染新苔。能令平子见，淹留未肯回。
咏山诗三首·其一
作者：释惠标
朝代：南北朝

灵山蕴丽名，秀出写蓬瀛。香炉带烟上，紫盖入霞生。雾卷莲峰出，岩开石镜明。定知丘壑里，并伫白云情。
咏山诗三首·其三
作者：释惠标
朝代：南北朝

丹霞拂层阁，碧水泛蓬莱。鳌岫含烟耸，莲崖照日开。松门夹细叶，石磴染新苔。能令平子见，淹留未肯回。
咏山诗三首·其二
作者：释惠标
朝代：南北朝

蛾眉信重险，天目本仙居。金华抱丹灶，玉笥蕴神书。幽人披薜荔，怨妾采蘼芜。紫岩无暮雨，何时送故夫。
咏水诗三首
作者：释惠标
朝代：南北朝

曾添疏勒井，经涌贰师营。玉津花色亮，银溪锦碛明。舟如空里泛，人似镜中行。持将符上善，利得动高情。骊泉紫阙映，珠浦碧沙沉。岸阔莲香远，流清云影深。风潭如拂镜，山溜似调琴。请君看皎洁，知有澹然心。长川落日照，深浦漾清风。弱柳垂江翠，新莲夹岸红。船行疑泛迥，月映似沉空。愿逐琴高戏，乘鱼入浪中。
咏水诗三首·其一
作者：释惠标
朝代：南北朝

曾添疏勒井，经涌贰师营。玉津花色亮，银溪锦碛明。舟如空里泛，人似镜中行。持将符上善，利得动高情。
咏水诗三首·其三
作者：释惠标
朝代：南北朝

长川落日照，深浦漾清风。弱柳垂江翠，新莲夹岸红。船行疑泛迥，月映似沉空。愿逐琴高戏，乘鱼入浪中。
咏水诗三首·其二
作者：释惠标
朝代：南北朝

骊泉紫阙映，珠浦碧沙沉。岸阔莲香远，流清云影深。风潭如拂镜，山溜似调琴。请君看皎洁，知有澹然心。
赠陈宝应
作者：释惠标
朝代：南北朝

送马犹临水，离旗稍引风。好看今夜月，当照紫微宫。
临终诗
作者：释智恺
朝代：南北朝

千月本难满，三时理易倾。石火无恒焰，电光非久明。遗文空满笥，徒然昧后生。泉路方幽噎，寒陇向凄清。一随朝露尽，唯有夜松声。
奉和武帝三教诗
作者：释智藏
朝代：南北朝

心源本无二，学理共归真。四执迷丛药，六味增苦辛。资缘良杂品，习性不同循。至觉随物化，一道开异津。大士流权济，训义乃星陈。周孔尚忠孝，立行肇君亲。老氏贵裁欲，存生由外身。出言千里善，芬为穷世珍。理空非即有，三明似未臻。近识封歧路，分镳疑异尘。安知悟云渐，究极本同伦。我皇体斯会，妙鉴出机神。眷言总归辔，回照引生民。顾惟惭宿植，邂逅逢嘉辰。愿陪入明解，岁暮有攸因。
三洲歌
作者：释法云
朝代：南北朝

三洲断江口。水从窈窕河旁流。啼将别共来。长相思。
游故苑诗
作者：释洪偃
朝代：南北朝

龙田留故苑，汾水结馀波。怅望伤游目，辛酸思绪多。凉飙惨高树，浓露变轻萝。泽葵犹带井，池竹尚侵荷。秋风徒自急，无复白云歌。
游钟山之开善定林息心宴坐引笔赋诗
作者：释洪偃
朝代：南北朝

杖策步前岭，褰裳出外扉。轻萝转蒙密，幽径复纡威。树高枝影细，山尽鸟声稀。石苔时滑屣，虫网乍粘衣。涧傍紫芝晔，岩上白云霏。松子排烟去，堂生寂不归。穷谷无还往，攀桂独依依。
登吴升平亭
作者：释洪偃
朝代：南北朝

萧萧物候晚，肃肃天望清。旅人聊策杖，登高荡客情。川原多旧迹，墟里或新名。宿烟浮始旦，朝日照初晴。独游乏徒侣，徐步寡逢迎。信矣非吾托，赏心何易并。
春日诗
作者：闻人倩
朝代：南北朝

高台动春色，清池照日华。绿葵向光转，翠柳逐风斜。林有惊心鸟，园多夺目花。相与咸知节，叹子独离家。人行今不返，何劳空折麻。
关山月
作者：阮卓
朝代：南北朝

关山陵汉开，霜月正徘徊。映林如璧碎，侵塞似轮摧。楚师随晦尽，胡兵逐暖来。寒笳将夜鹊，相乱晚声哀。
咏鲁仲连诗
作者：阮卓
朝代：南北朝

鲁连有高趣，意气本相求。笑罢秦军却，书成燕将愁。聊弃南金赏，方从沧海游。寄言人世客，非君能见留。
赋得咏风诗
作者：阮卓
朝代：南北朝

高风应爽节，摇落渐疏林。吹云旅雁断，临谷晓松吟。屡惜凉秋扇，常飘清夜琴。泠泠随《列子》，弥谐逸豫心。
赋得莲下游鱼诗
作者：阮卓
朝代：南北朝

春色映澄陂，涵泳且相随。未上龙门路，聊戏芙蓉池。触浪莲香动，乘流叶影披。相忘自有乐，庄惠岂能知。
赋得黄鹄一远别诗
作者：阮卓
朝代：南北朝

霜风秋月映楼明，寡鹤偏栖中夜惊。月下徘徊顾别影，风前凄断送离声。离声一去断还续，别响时来疏复促。聊看远客赠绫纹，弥怨闲宵雅琴曲。恒思昔日稻粱恩，理翮整翰上君轩。独舞轻飞向吴市，孤鸣清唳出雷门。王子吹笙忽相值，自觉飘飘云里驶。一举千里未能归，惟有田饶解深意。
长安道
作者：阮卓
朝代：南北朝

长安驰道上，钟鸣宫寺开。残云销凤阙，宿雾敛章台。骑转金吾度，车鸣丞相来。蔼蔼东都晚，群公驺御回。
皇太子释奠会诗
作者：阮彦
朝代：南北朝

惟帝御宇，惟圣裁荃。云官眇载，凤纪遐传。于皇作后，缵武乘天。地契斯彰，震符乃宣。五帝继作，三王代新。教蔼隆周，轨灭荒秦。兴之用博，替之斯堙。敬业贻训，务于成均。蕴宝聿摅，藏信咸澈。璧日文曜，珠星泻晰。大开泮渚，爰构庠艺。越岫重梯，凭波累枻。兼明翌政，丽景承霄。玉振方辰，金声夙标。德映姬储，芳腾夏朝。四辅陶辉，三善伊昭。睿机钦典，式夤昧旦。永言念兹，旧章载焕。习习胥敩，济济师赞。告衅舍弊，肃奠循裸。玉动璇轩，銮回璧戺。适序亲荐，登堂降齿。槐保锵仪，揆傅观止。物悟大哉，神称至矣。献礼卒虔，分除起宴。庭旅宾筵，阶陈肆县。笙镛登越，干戚浮绚。明耸八音，幽驰九变。庆逾居雒，骧疑在镐。百灵具祗，万纮同造。粤以空微，预均风草。取滥槐缨，无闻舆阜。
皇太子释奠会诗
作者：阮彦
朝代：南北朝
体裁：四言诗

惟帝御宇，惟圣裁荃。云官眇载，凤纪遐传。于皇作后，缵武乘天。地契斯彰，震符乃宣。（一章）五帝继作，三王代新。教蔼隆周，轨灭荒秦。兴之用博，替之斯堙。敬业贻训，务于成均。（二章）蕴宝聿摅，藏信咸澈。璧日文曜，珠星泻晰。大开泮渚，爰构庠艺。越岫重梯，凭波累枻。（三章）兼明翌政，丽景承霄。玉振方辰，金声夙标。德映姬储，芳腾夏朝。四辅陶辉，三善伊昭。（四章）睿机钦典，式夤昧旦。永言念兹，旧章载焕。习习胥敩，济济师赞。告衅舍弊，肃奠循裸。（五章）玉动璇轩，銮回璧戺。适序亲荐，登堂降齿。槐保锵仪，揆傅观止。物悟大哉，神称至矣。（六章）献礼卒虔，分除起宴。庭旅宾筵，阶陈肆县。笙镛登越，干戚浮绚。明耸八音，幽驰九变。（七章）庆逾居雒，骧疑在镐。百灵具祗，万纮同造。粤以空微，预均风草。取滥槐缨，无闻舆阜。（八章）
棹歌行
作者：阮研
朝代：南北朝

芙蓉始出水，绿荇叶初鲜。且停白雪和，共奏激楚弦。平生此遭遇，一日当千年。
咏萱草诗
作者：阳休之
朝代：南北朝

开跗幽涧底，散彩曲堂垂。优柔清露湿，微穆惠风吹。朝朝含丽景，夜夜对华池。
春日诗
作者：阳休之
朝代：南北朝

迟迟暮春日，霭霭春光上。柔露洗金盘，轻丝缀珠网。渐看阶茝蔓，稍觉池莲长。蝴蝶映花飞，楚雀缘条响。
正月七日登高侍宴
作者：阳休之
朝代：南北朝

广殿丽年辉，上林起春色。风生拂彫辇，云回浮绮翼。
正月七日登高侍宴诗
作者：阳休之
朝代：南北朝

日照前窗竹，露湿后园薇。夜蛩扶砌响，轻蛾绕烛飞。
赠马子结兄弟诗
作者：阳休之
朝代：南北朝

三马俱白眉。
刺谗诗
作者：阳固
朝代：南北朝
体裁：四言诗

巧佞巧佞，谗言兴兮。营营习习，似青绳兮。以白为黑，在汝口兮。汝非蝮虿，毒何厚兮。巧佞巧佞，一何工矣。伺间伺忿，言必从矣。朋党噂𠴲，自相同矣。浸润之谮，倾人墉矣。成人之美，君子贵焉。攻人之恶，君子愧焉。汝何人斯，谮毁日繁。予实无罪，何骋汝言。番番缉缉，谗言侧入。君子好谗，如或弗及。天疾谗说，汝其至矣。无妄之祸，行将及矣。泛泛游凫，弗制弗拘。行藏之徒，或智或愚。维余小子，未明兹理。毁与行俱，言与衅起。我其惩矣，我其悔矣。岂求人兮，思恕在己。
疾幸诗
作者：阳固
朝代：南北朝

彼谄谀兮，人之蠹兮。刺促昔粟，罔顾耻辱。以求媚兮，邪干侧入。如恐弗及，以自容兮。志行偏小，好习不道。朝挟其车，夕承其舆。或骑或徒，载奔载趋。或言或笑，曲事亲要。正路不由，邪径是蹈。不识大猷，不知话言。其朋其党，其徒实繁。有诡其行，有佞其音。籧篨戚施，邪媚是钦。既谗且姤，以逞其心。是信是任，乱是以多。其始不慎，末如之何。习习宰嚭，营营无极。梁丘寡智，王鲋浅识。伊戾息夫，异世同力。江充赵高，甘言似直。竖刁上官，擅生羽翼。乃如之人，僣爽其德。岂徒丧邦，又亦覆国。嗟尔中下，其亲其昵。不谓其非，不觉其失。好之有年，宠之有日。我思古人，心焉若疾。百凡君子，宜其慎矣。覆车其鉴，近可信矣。言既备矣，事既至矣。反是不思，维尘及矣。
从驾祀麓山庙诗
作者：阳慎
朝代：南北朝

圣德忧民暇，麾旆谒山灵。画航泛北渚，文马侍东平。春浦戈鋋照，寒林铙吹鸣。依稀长安驿，萧条都尉城。井泉能共动，江帆得分行。窗幽细网合，阶静落花明。櫩巢始入燕，轩树已迁莺。菲菲兰俎馥，淡淡桂樽清。银塘日影尽，玉座舞衣轻。
侠客控绝影诗
作者：阳缙
朝代：南北朝

青门小苑物华新，花开鸟弄会芳春。仙掌层台浮丽日，长楸广路起红尘。园中追寻桃李径，陌上逢迎游侠人。游侠英名驰上国，人马意气俱相得。白玉鹿卢秋水剑，青丝宛转黄金勒。复有鱼目并龙文，蹑影追风本绝群。影入吴门疑曳练，形来西北似浮云。寄语幽并驰射客，未肯推门持借君。
照帙秋萤诗
作者：阳缙
朝代：南北朝

秋窗馀照尽，入暗早萤来。忽聚还同色，恒然讵落灰。飞影黄金散，依帷缥帙开。含明终不息，夜月空徘徊。
赋得荆轲诗
作者：阳缙
朝代：南北朝

函关使不通，燕将重深功。长虹贯白日，易水急寒风。壮发危冠下，匕首地图中。琴声不可识，遗恨没秦宫。
五洲夜发诗
作者：阴铿
朝代：南北朝
体裁：古风

夜江雾里阔，新月迥中明。溜船惟识火，惊凫但听声。劳者时歌榜，愁人数问更。
侍宴赋得夹池竹诗
作者：阴铿
朝代：南北朝

夹池一丛竹。垂翠不惊寒。叶酝宜城酒。皮裁薛县冠。湘川染别泪。衡岭拂仙坛。欲见葳蕤色。当来菟苑看。
侍宴赋得夹池竹诗
作者：阴铿
朝代：南北朝

夹池一丛竹，垂翠不惊寒。叶酝宜城酒，皮裁薛县冠。湘川染别泪，衡岭拂仙坛。欲见葳蕤色，当来菟苑看。
侯司空宅咏妓诗
作者：阴铿
朝代：南北朝

佳人遍绮席。妙曲动鹍弦。楼似阳台上。池如洛水边。莺啼歌扇后。花落舞衫前。翠柳将斜日。俱照晚妆鲜。
侯司空宅咏妓诗
作者：阴铿
朝代：南北朝

佳人遍绮席，妙曲动鹍弦。楼似阳台上，池如洛水边。莺啼歌扇后，花落舞衫前。翠柳将斜日，俱照晚妆鲜。
南征闺怨诗
作者：阴铿
朝代：南北朝

湘水旧言深。征客理难寻。独愁无处道。长悲不自禁。逢人憎解佩。从来懒听音。唯当有夜鹊。南飞似妾心。
南征闺怨诗
作者：阴铿
朝代：南北朝

湘水旧言深，征客理难寻。独愁无处道，长悲不自禁。逢人憎解佩，从来懒听音。唯当有夜鹊，南飞似妾心。
和侯司空登楼望乡诗
作者：阴铿
朝代：南北朝

怀土临霞观。思归想石门。瞻云望鸟道。对柳忆家园。寒田获里静。野日烧中昏。信美今何益。伤心自有源。
和侯司空登楼望乡诗
作者：阴铿
朝代：南北朝

怀土临霞观，思归想石门。瞻云望鸟道，对柳忆家园。寒田获里静，野日烧中昏。信美今何益，伤心自有源。
和傅郎岁暮还湘州诗
作者：阴铿
朝代：南北朝

苍茫岁欲晚，辛苦客方行。大江静犹浪，扁舟独且征。棠枯绛叶尽，芦冻白花轻。戍人寒不望，沙禽迥未惊。湘波各深浅，空轸念归情。
和傅郎岁暮还湘洲诗
作者：阴铿
朝代：南北朝

苍落岁欲晚。辛苦客方行。大江静犹浪。扁舟独且征。棠枯绛叶尽。芦冻白花轻。戍人寒不望。沙禽逈未惊。湘波各深浅。空轸念归情。
和樊晋陵伤妾诗
作者：阴铿
朝代：南北朝

画梁朝日尽。芳树落花辞。忽以千金笑。长作九泉悲。镜前尘剧粉。机上网多丝。户余双入燕。床有一空帷。名香不可得。何见返魂时。
和樊晋陵伤妾诗
作者：阴铿
朝代：南北朝

画梁朝日尽，芳树落花辞。忽以千金笑，长作九泉悲。镜前尘剧粉，机上网多丝。户馀双入燕，床有一空帷。名香不可得，何见返魂时。
和登百花亭怀荆楚诗
作者：阴铿
朝代：南北朝

江陵一柱观。浔阳千里潮。风烟望似接。川路恨成遥。落花轻未下。飞丝断易飘。藤长还依格。荷生不避桥。阳台可忆处。唯有暮将朝。
和登百花亭怀荆楚诗
作者：阴铿
朝代：南北朝

江陵一柱观，浔阳千里潮。风烟望似接，川路恨成遥。落花轻未下，飞丝断易飘。藤长还依格，荷生不避桥。阳台可忆处，唯有暮将朝。
咏石诗
作者：阴铿
朝代：南北朝

天汉支机罢。仙岭博棊余。零陵旧是燕。昆池本学鱼。云移莲势出。苔驳锦纹疏。还当榖城下。别自解兵书。
咏石诗
作者：阴铿
朝代：南北朝

天汉支机罢，仙岭博棋馀。零陵旧是燕，昆池本学鱼。云移莲势出，苔驳锦纹疏。还当谷城下，别自解兵书。
咏鹤
作者：阴铿
朝代：南北朝

依池屡独舞。对影或孤鸣。乍动轩墀步。时转入琴声。
咏鹤
作者：阴铿
朝代：南北朝

依池屡独舞，对影或孤鸣。乍动轩墀步，时转入琴声。
奉送始兴王诗
作者：阴铿
朝代：南北朝

良守别承明。枉道暂逢迎。去帆收锦䋏。归骑指兰城。纷糺连山暗。潺湲派水清。桂晚花方白。莲秋叶始轻。背飞伤客念。临歧悯圣情。分风不得远。何由送上征。
奉送始兴王诗
作者：阴铿
朝代：南北朝

良守别承明，枉道暂逢迎。去帆收锦䋏，归骑指兰城。纷糺连山暗，潺湲派水清。桂晚花方白，莲秋叶始轻。背飞伤客念，临歧悯圣情。分风不得远，何由送上征。
广陵岸送北使诗
作者：阴铿
朝代：南北朝

行人引去节。送客𫇢归舻。即是观涛处。仍为郊赠衢。汀洲浪已息。邗江路不纡。亭嘶背枥马。樯啭向风乌。海上春云杂。天际晚帆孤。离舟对零雨。别渚望飞凫。定知能下泪。非但一杨朱。
广陵岸送北使诗
作者：阴铿
朝代：南北朝

行人引去节，送客舣归舻。即是观涛处，仍为郊赠衢。汀洲浪已息，邗江路不纡。亭嘶背枥马，樯啭向风乌。海上春云杂，天际晚帆孤。离舟对零雨，别渚望飞凫。定知能下泪，非但一杨朱。
开善寺诗
作者：阴铿
朝代：南北朝

鹫岭春光遍。王城野望通。登临情不极。萧散趣无穷。莺随入户树。花逐下山风。栋里归云白。牕外落晖红。古石何年卧。枯树几春空。淹留惜未及。幽桂在芳丛。
开善寺诗
作者：阴铿
朝代：南北朝

鹫岭春光遍，王城野望通。登临情不极，萧散趣无穷。莺随入户树，花逐下山风。栋里归云白，窗外落晖红。古石何年卧，枯树几春空。淹留惜未及，幽桂在芳丛。
新成安乐宫
作者：阴铿
朝代：南北朝

新宫实壮哉。云里望楼台。迢递翔鹍仰。连翩贺燕来。重櫩寒雾宿。丹井夏莲开。砌石披新锦。梁花画早梅。欲知安乐盛。歌管杂尘埃。
新成安乐宫
作者：阴铿
朝代：南北朝

新宫实壮哉，云里望楼台。迢递翔鹍仰，连翩贺燕来。重櫩寒雾宿，丹井夏莲开。砌石披新锦，梁花画早梅。欲知安乐盛，歌管杂尘埃。
晚出新亭诗
作者：阴铿
朝代：南北朝
体裁：古风

大江一浩荡，离悲足几重。潮落犹如盖，云昏不作峰。远戍唯闻鼓，寒山但见松。九十方称半，归途讵有踪。
晚泊五洲诗
作者：阴铿
朝代：南北朝

客行逢日暮。结缆晚洲中。戍楼因嵁险。村路入江穷。水随云度黑。山带日归红。遥怜一柱观。欲轻千里风。
晚泊五洲诗
作者：阴铿
朝代：南北朝

客行逢日暮，结缆晚洲中。戍楼因嵁险，村路入江穷。水随云度黑，山带日归红。遥怜一柱观，欲轻千里风。
江津送刘光禄不及
作者：阴铿
朝代：南北朝

依然临江渚，长望倚河津。鼓声随听绝，帆势与云邻。泊处空余鸟，离亭已散人。林寒正下叶，钓晚欲收纶。如何相背远，江汉与城闉。
江津送刘光禄不及诗
作者：阴铿
朝代：南北朝

依然临送渚，长望倚河津。鼓声随听绝，帆势与云邻。泊处空馀鸟，离亭已散人。林寒正下叶，钓晚欲收纶。如何相背远，江汉与城闉。
渡岸桥诗
作者：阴铿
朝代：南北朝

画桥长且曲。傍险复凭流。写虹晴尚饮。图星昼不收。跨波连断岸。接路上危楼。栏高荷不及。池清影自浮。何必横南渡。方复似牵牛。
渡岸桥诗
作者：阴铿
朝代：南北朝

画桥长且曲，傍险复凭流。写虹晴尚饮，图星昼不收。跨波连断岸，接路上危楼。栏高荷不及，池清影自浮。何必横南渡，方复似牵牛。
渡青草湖
作者：阴铿
朝代：南北朝

洞庭春溜满，平湖锦帆张。沅水桃花色，湘流杜若香。穴去茅山近，江连巫峡长。带天澄迥碧，映日动浮光。行舟逗远树，度鸟息危樯。滔滔不可测，一苇讵能航？
渡青草湖诗
作者：阴铿
朝代：南北朝

洞庭春溜满，平湖锦帆张。沅水桃花色，湘流杜若香。穴去茅山近，江连巫峡长。带天澄迥碧，映日动浮光。行舟逗远树，度鸟息危樯。滔滔不可测，一苇讵能航。
游始兴道馆诗
作者：阴铿
朝代：南北朝

紫台高不极。清溪千仞余。坛边逢药铫。洞里阅仙书。庭舞经乘鹤。池游被控鱼。稍昏蕙叶敛。欲暝槿花疎。徒教斧柯烂。会自不凌虚。
游始兴道馆诗
作者：阴铿
朝代：南北朝

紫台高不极，清溪千仞馀。坛边逢药铫，洞里阅仙书。庭舞经乘鹤，池游被控鱼。稍昏蕙叶敛，欲暝槿花疏。徒教斧柯烂，会自不凌虚。
游巴陵空寺诗
作者：阴铿
朝代：南北朝

日宫朝绝磬。月殿夕无扉。网交双树叶。轮断七灯辉。香尽奁犹馥。幡尘画渐微。借问将何见。风气动天衣。
游巴陵空寺诗
作者：阴铿
朝代：南北朝

日宫朝绝磬，月殿夕无扉。网交双树叶，轮断七灯辉。香尽奁犹馥，幡尘画渐微。借问将何见，风气动天衣。
游巴陵空寺诗
作者：阴铿
朝代：南北朝

独眠虽已惯，秋来只自愁。火笼恒煖脚，行障镇床头。眉含黛俱敛，啼将粉共流。谁能无别恨，唯守一空楼。
班婕妤怨
作者：阴铿
朝代：南北朝

柏梁新宠盛。长信昔恩倾。谁谓诗书巧。翻为歌舞轻。花月分牕进。迨草共阶生。接泪衫前满。单瞑梦里惊。可惜逢秋扇。何用合欢名。
班婕妤怨
作者：阴铿
朝代：南北朝

柏梁新宠盛，长信昔恩倾。谁谓诗书巧，翻为歌舞轻。花月分窗进，苔草共阶生。接泪衫前满，单瞑梦里惊。可惜逢秋扇，何用合欢名。
登武昌岸望诗
作者：阴铿
朝代：南北朝

游人试历览。旧迹已丘墟。巴水萦非字。楚山断类书。荒城高仞落。古柳细条疎。烟芜遂若此。当不为能居。
登武昌岸望诗
作者：阴铿
朝代：南北朝

游人试历览，旧迹已丘墟。巴水萦非字，楚山断类书。荒城高仞落，古柳细条疏。烟芜遂若此，当不为能居。
秋闺怨诗
作者：阴铿
朝代：南北朝

独眠虽已惯。秋来只自愁。火笼恒暖脚。行障镇床头。眉含黛俱敛。啼将粉共流。谁能无别恨。唯守一空楼。
经丰城剑池诗
作者：阴铿
朝代：南北朝

清池自湛澹。神剑久迁移。无复连星气。空余似月池。夹筱澄深渌。含风结细漪。唯有莲花蕚。还想匣中雌。
经丰城剑池诗
作者：阴铿
朝代：南北朝

清池自湛澹，神剑久迁移。无复连星气，空馀似月池。夹筱澄深渌，含风结细漪。唯有莲花萼，还想匣中雌。
罢故章县诗
作者：阴铿
朝代：南北朝

秩满三秋暮。舟虚一水滨。漫漫遵归道。凄凄对别津。晨风下散叶。歧路起飞尘。长岑旧知远。莱芜本自贫。被里恒容吏。正朝不系民。惟当有一犊。留持赠后人。
罢故章县诗
作者：阴铿
朝代：南北朝

秩满三秋暮，舟虚一水滨。漫漫遵归道，凄凄对别津。晨风下散叶，歧路起飞尘。长岑旧知远，莱芜本自贫。被里恒容吏，正朝不系民。惟当有一犊，留持赠后人。
蜀道难
作者：阴铿
朝代：南北朝

王尊奉汉朝。灵关不惮遥。高岷长有雪。阴栈屡经烧。轮摧九折路。骑阻七星桥。蜀道难如此。功名讵可要。
蜀道难
作者：阴铿
朝代：南北朝

王尊奉汉朝，灵关不惮遥。高岷长有雪，阴栈屡经烧。轮摧九折路，骑阻七星桥。蜀道难如此，功名讵可要。
行经古墓诗
作者：阴铿
朝代：南北朝

偃松将古墓。年代理当深。表柱应堪烛。碑书欲有金。逈坟由路毁。荒隧受田侵。霏霏野雾合。昏昏陇日沉。悬剑今何在。风杨空自吟。
行经古墓诗
作者：阴铿
朝代：南北朝

偃松将古墓，年代理当深。表柱应堪烛，碑书欲有金。迥坟由路毁，荒隧受田侵。霏霏野雾合，昏昏陇日沈。悬剑今何在，风杨空自吟。
西游咸阳中诗
作者：阴铿
朝代：南北朝

上林春色满。咸阳游侠多。城斗疑连汉。桥星象跨河。影里看飞毂。尘前听远珂。还家何意晚。无处不经过。
西游咸阳中诗
作者：阴铿
朝代：南北朝

上林春色满，咸阳游侠多。城斗疑连汉，桥星象跨河。影里看飞毂，尘前听远珂。还家何意晚，无处不经过。
观钓诗
作者：阴铿
朝代：南北朝

澄江息晚浪。钓侣枻轻舟。丝垂遥溅水。饵下暗通流。歌声时断续。檝影乍横浮。寄言濯缨者。沧浪终滞游。
观钓诗
作者：阴铿
朝代：南北朝

澄江息晚浪，钓侣枻轻舟。丝垂遥溅水，饵下暗通流。歌声时断续，楫影乍横浮。寄言濯缨者，沧浪终滞游。
赋咏得神仙诗
作者：阴铿
朝代：南北朝

罗浮银是殿。瀛洲玉作堂。朝游云暂起。夕饵菊恒香。聊持履成燕。戏以石为羊。洪厓与松子。乘羽就周王。
赋咏得神仙诗
作者：阴铿
朝代：南北朝

罗浮银是殿，瀛洲玉作堂。朝游云暂起，夕饵菊恒香。聊持履成燕，戏以石为羊。洪厓与松子，乘羽就周王。
闲居对雨诗
作者：阴铿
朝代：南北朝

四溟飞旦雨。三径绝来游。震位雷声发。离宫电影浮。山云遥似带。庭叶近成舟。茅檐下乱滴。石窦引环流。寄言一高士。如何麦不收。
闲居对雨诗
作者：阴铿
朝代：南北朝

四溟飞旦雨，三径绝来游。震位雷声发，离宫电影浮。山云遥似带，庭叶近成舟。茅檐下乱滴，石窦引环流。寄言一高士，如何麦不收。
闲居对雨诗
作者：阴铿
朝代：南北朝

苹藻降灵祗。
聪明谅在斯。
触石朝云起。
从星夜月离。
八川奔巨壑。
万顷溢澄陂。
绿野含膏润。
青山带濯枝。
嘉禾方合颖。
秀麦已分歧。
寄语纷纶学。
持笔讵必知。
闲居对雨诗
作者：阴铿
朝代：南北朝

蘋藻降灵祗，聪明谅在斯。触石朝云起，从星夜月离。八川奔巨壑，万顷溢澄陂。绿野含膏润，青山带濯枝。嘉禾方合颖，秀麦已分歧。寄语纷纶学，持笔讵必知。
雪里梅花诗
作者：阴铿
朝代：南北朝

春近寒虽转，梅舒雪尚飘。从风还共落，昭日不俱销。叶开随足影，花多助重条。今来渐异昨，向晚判胜朝。
雪里梅花诗
作者：阴铿
朝代：南北朝

春近寒虽转，梅舒雪尚飘。从风还共落，照日不俱销。叶开随足影，花多助重条。今来渐异昨，向晚判胜朝。
释奠应令诗
作者：陆云公
朝代：南北朝
体裁：四言诗

质文迭运，损益相因。业遵宪气，道著成均。南学尚齿，东序贵仁。三德既备，七教斯陈。（一章）微言中绝，异端竞起。扫灭秦馀，缉维汉始。暗涂颇照，棼丝未理。扰扰百家，悠悠千祀。（二章）大梁肇命，睿悊惟君。万方辑瑞，八表澄氛。仰测天象，俯奂人文。弘教犹海，聚学如云。（三章）道生万有，孝首百行。孔勖□深，老抑浮竞。分门命学，异流争镜。谁其一之，资我将圣。（四章）家隆重栋，国体贰天。元良正位，至德聿宣。优悠艺术，博极几玄。丕隆夏载，旦暮姬年。（五章）扬我圣作，导我人志。盛彼痒门，于惟上嗣。三席式启，百僚胥位。诵声编道，儒衣成肆。（六章）睟容玉润，丽辩泉飞。英蕃起予，执经光晖。肩墙睹奥，入室探启。博哉善诱，嗟然实归。（七章）请业既终，奠祀爰设。北牖配灵，左阶升洁。蘋藻登荐，巾冕成迾。黍稷非馨，诚敬斯悦。（八章）蔼蔼幕宫，泱泱殿沼。旗章映春，丝竹清晓。献琛海外，蒙衣塞表。具惟燕嘉，同庆忆兆。（九章）至道辉被，英风洋溢。式摽盛轨，方□懋实。职滥惇史，诵乖洪笔。使仰歌颂，终惭照述。（十章）
以诗代书别后寄赠诗
作者：陆倕
朝代：南北朝

余本水乡士，闭门江海隅。时逢世道泰，蹇足步高衢。名成宦虽立，效微功日疏。入仕乘肥马，出守拥高车。关门游昔吏，迁亭有故书。江派资贤牧，宗英出建旟。不劳王布鼓，无赖露田车。弼政非责实，求名已课虚。长卿病犹在，修龄疾未祛。讵知亭长肉，宁挂府丞鱼。不能未能止，内讼惭诸已。黾勉从王事，纚舟出淮泗。朋故远追寻，暝宿清江阴。明旦一分手，翻飞各异林。归舟随岸曲，犹闻歌棹音。行者日超远，谁见别离心。夕次冽洲岸，明登慈姥岑。水流多回复，余归良未寻。江关寒事早，夜露伤秋草。心属姑苏台，目送邯郸道。葭苇日苍苍，亲知慎早凉。刘兄消渴病，休摄戒无良。殷弟癫眩疾，行止避风霜。刘侯有馀冷，宜饵陟厘方。伏子多风咳，门冬幸易将。率更爱雅体，体弱思自强。吏曹勉玉润，讽议勖金相。比部多暇日，奚用肆龙章。建德何为者，无堕无人乡。记室朋从暇，露蝎附行商。议曹坐朝罢，尺板嗣徽芳。双栖成独宿，俱飞忽异翔。眷言思亲友，沉思结中肠。追惟畴昔时，朝府多欢暇。薄暮尘埃静，飞盖遥相迓。李郭或同舟，潘夏时方驾。娱谈终美景，敷文永清夜。促膝岂异人，戚戚皆朋娅。今者一乖离，漼然心事差。山川望犹近，便似隔天涯。玉躬子加护，昭质余未亏。八行思自勉，一札望来仪。
和昭明太子钟山解讲诗
作者：陆倕
朝代：南北朝

终南邻汉阙，高掌跨周京。复此亏山岭，穹窿距帝城。当衢启珠馆，临下构山楹。南望穷淮溆，北眺尽沧溟。步檐时中宿，飞阶或上征。网户图云气，龛室画仙灵。副君怜世网，广命萃人英。道筵终后说，銮辔出郊坰。云峰响流吹，松野映风旌。睿心嘉杜若，神藻茂琳琼。多谢先成敏，空颁后乘荣。
赠任昉诗
作者：陆倕
朝代：南北朝

和风杂美气，下有真人游。壮矣荀文若，贤哉陈太丘。今则兰台聚，万古信为俦。任君本达识，张子复清修。既有绝尘到，复见黄中刘。